title: Ringsted

text: Pyhän Bendtin kirkko, joka valmistui noin vuonna 1170, on Pohjoismaiden vanhin tiilikirkko. Se on ainoa säilynyt osa paikalla olleesta luostarista. Vuosina 1182 - 1341 Tanskan kuninkaat ja kuningattaret haudattiin sinne.


title: Ringsted

text: Ringstedin torilla on suuret kivet, joita kutsutaan käräjäkiviksi, ja joita ei tiedetä siirretyn historiallisina aikoina. Kivillä käytiin käräjiä keskiajalla. Kuninkaanvallan vahvistuessa paikalliskäräjien merkitys pieneni, mutta käräjillä vahvistettiin valittujen vaalikuninkaiden valta, ja kuninkaan vallan vahvistamista jatkettiin myös kuninkuuden muututtua perinnölliseksi.


title: I morgon är en annan dag

text: I morgon är en annan dag on Christer Björkmanin esittämä kappale, joka edusti Ruotsia vuoden 1992 Eurovision laulukilpailussa Malmössä.


title: I morgon är en annan dag

text: Kappale sijoittui Euroviisuissa 23 maan joukosta sijalle 22. 9 pisteellä.


title: Iván Duque

text: Iván Duque Márquez (s. 1. elokuuta 1976 Bogotá, Kolumbia) on kolumbialainen poliitikko ja asianajaja, jonka virkakausi Kolumbian presidenttinä alkoi 7. elokuuta 2018. Ennen poliittista uraa hän toimi muun muassa Latinalaisen Amerikan kehityspankissa. Demokraattisen keskustan riveistä hänet valittiin vuonna 2014 Kolumbian senaattiin.


title: Iván Duque

text: Duque syntyi Bogotássa vuonna 1976. Hänen isänsä Iván Duque Escobar oli poliitikko, joka toimi vuosina 1982–1986 Kolumbian kaivos- ja energiaministerinä.


title: Iván Duque

text: Duque opiskeli asianajajaksi Sergio Arboleda -yliopistossa, ja hänellä on talousoikeuden maisterintutkinto American Universitystä ja julkishallinnon tutkinto Georgetownin yliopistosta.


title: Iván Duque

text: Julkishallinnollisen uransa Duque aloitti Andien kehitysyhtiön konsulttina ja Kolumbian talousministeri Juan Manuel Santosin neuvonantajana. Sitten hän muutti Washingtoniin, missä hän työskenteli Latinalaisen Amerikan kehityspankissa. Vuosina 2012–2013 Duque toimi pankin kulttuuri-, solidaarisuus- ja luovuusjaoston johtajana.


title: Iván Duque

text: Duque valittiin 2014 Kolumbian senaattiin demokraattisen keskustan riveistä. Senaattorina hän oli Álvaro Uriben puolueen uribismoksi kutsutun taloudellisen näkökulman puoluestapuhuja ja presidentti Santosin kehitysohjelman kriitikko.


title: Iván Duque

text: Duque valittiin vuonna 2018 demokraattisen keskustan presidenttiehdokkaaksi. Vaalikampanjan aikana Duque on ottanut kantaa muun muassa Farc-sissien kanssa tehtyyn rauhansopimukseen, jota hän on kritisoinut voimakkaasti. Hänen mielestään sissiliikettä kohdeltiin sopimuksessa liian lempeästi. Hänen ennakoidaan puuttuvan Farcin kanssa solmittuun rauhansopimukseen. Duque on painottanut myös tekniikan, kuten tekoälyn ja big datan, tehokkaampaa käyttöä turvallisuuspolitiikassa ja luvannut taistella huumekauppaa vastaan.


title: Iván Duque

text: Duque voitti presidentinvaalien ensimmäisen kierroksen ja sai noin 39 prosenttia äänistä. Toisella kierroksella hänen vastaehdokkaanaan on vasemmistolainen Gustavo Petro. Hän sai toisen kierroksen äänistä 54 prosenttia.


title: Visjoner

text: Visjoner on Merethe Trøanin esittämä kappale, joka edusti Norjaa vuoden 1992 Eurovision laulukilpailussa Ruotsin Malmössä.


title: Visjoner

text: Kappale sijoittui Euroviisuissa 23 maan joukosta sijalle 18. 23 pisteellä.


title: Las Vegas (Martin Stenmarckin kappale)

text: Las Vegas on Martin Stenmarckin esittämä kappale, joka edusti Ruotsia vuoden 2005 Eurovision laulukilpailussa Ukrainan Kiovassa.


title: Las Vegas (Martin Stenmarckin kappale)

text: Ruotsi pääsi suoraan kilpailun finaaliin edellisvuoden sijoituksen johdosta. Finaalissa kappale sijoittui 24 maan joukosta sijalle 19. 30 pisteellä.


title: Alfred Paré

text: Adélard Alfred Étienne Paré (10. tammikuuta 1829 Québec City – 18. joulukuuta 1916 Québec City) oli kanadalainen viulisti, alttoviulisti, baritoni ja säveltäjä. Hän opiskeli C. W. Sabatierin ja Louis Sigismond Pfeifferin johdolla. Hän tuli tunnetuksi muun muassa Septuor Haydn -kokoonpanosta. Hänen omia sävellyksiään ovat "Quadrilles Malakhoff" pianolle (1855) ja romanssi "Le retour". Laulajana hän kantaesitti Sabatierin "Le Drapeau de Carillonin" toukokuussa 1858.


title: I evighet

text: I evighet on Elisabeth Andreassenin esittämä kappale, joka edusti Norjaa vuoden 1996 Eurovision laulukilpailussa Oslossa.


title: I evighet

text: Kappale sijoittui Euroviisuissa toiseksi 114 pisteellä.


title: Aarnikääpä

text: Aarnikääpä ("Phellopilus nigrolimitatus" syn. "Phellinus nigrolimitatus") on monivuotinen suurehko, pienipillinen arinakääpälaji, jota kasvaa lähinnä Euraasian pohjoisella taiga-alueella. Suomessa lajia pidetään vanhan havumetsän indikaattorilajina, eikä sitä voi pitää yleisenä. Sen tärkein isäntäpuu on kuusi, ja eniten sitä tapaa kuolleilla maapuilla, joskus myös lahossa puutavarassa. Se aiheuttaa valkolahoihin luettavaa korroosiolahoa.


title: Aarnikääpä

text: Itiöemä saattaa olla lakillinen tai pinnanmyötäinen, päälltä aluksi punaruskea, myöhemmin tumma, ja pienet pillit ovat kellertävänruskeita. Mallon halkaisupinnassa on havaittavissa lajille tyypillinen monikerroksinen rakenne. Mikroskooppileikkeessä sienirihmasto värjäytyy metyleenisinellä ja siitä puuttuvat sinkilät. Kapeita seetasoluja on runsaasti.


title: Molekyylidynamiikka

text: Molekyylidynamiikka (MD) on tietokonesimulaatiometodi, jonka avulla tutkitaan atomien ja molekyylien dynamiikkaa niiden vuorovaikuttaessa toistensa kanssa. Atomien ja molekyylien liikeradat selvitetään ratkaisemalla numeerisesti Newtonin liikeyhtälöt, joissa atomien väliset voimat ja energiat lasketaan käyttämällä ns. voimakenttiä. Molekyylidynamiikan kehitys alkoi 1950-luvun lopussa, ja nykyään sitä sovelletaan enimmäkseen fysikaalisessa kemiassa, materiaalitieteessä ja biomolekyylien mallinnuksessa.


title: Molekyylidynamiikka

text: Käytännössä simulaatiota varten on ensin rakennettava systeemistä kolmiulotteinen malli, ja valittava käytettävä voimakenttä kuvaamaan atomien välisiä vuorovaikutuksia. Tämän jälkeen systeemin rakenne optimoidaan lähimpään energiaminimiin. Tarvittaessa systeemille valitaan lämpötila, paine, liuotin, reunaehdot ja lukuisia muita parametreja.


title: Molekyylidynamiikka

text: Varsinainen simulaatio käynnistetään asettamalla atomeille alkunopeudet. Tämän jälkeen jokaisella aika-askeleella lasketaan atomien väliset voimat, joiden perusteella selvitetään atomien uudet sijainnit, nopeudet, energiat sekä muut tutkittavat havaintosuureet. Kun haluttu simulaatioaika on saavutettu, voidaan atomijoukolle laskea erilaisia ominaisuuksia aikakeskiarvojen avulla. Tietyissä tapauksissa näitä simulaatioista saatuja ominaisuuksia voidaan verrata kokeellisiin tuloksiin. Simulaatiodata mahdollistaa myös sellaisten koko- ja aikaskaalojen tutkimisen, joita nykyiset kokeelliset menetelmät eivät saavuta.


title: Conakryn–Nigerin rautatie

text: Conakryn–Nigerin rautatie oli Guinean pääkaupungista Conakrysta Nigerin yläjuoksulle Kouroussaan ja Kankaniin johtanut rautatie. 662 kilometrin pituinen rata rakennettiin vuosina 1900–1914 ja purettiin 2000-luvun alussa. Sen raideleveys oli yksi metri.


title: Conakryn–Nigerin rautatie

text: Rautatien tarkoituksena oli Ranskan siirtomaan luonnonvarojen kuljettaminen Conakryn vientisatamaan. Osittain liikennöintikelpoisten Niger- ja Milojokien välityksellä se muodosti yhteyden nykyiseen Maliin. Rautatien tavoitteet olivat myös strategisia ja hallinnollisia. Sen avulla pyrittiin estämään kaupankäynnin suuntautuminen Britannian hallitsemaan Sierra Leoneen.


title: Conakryn–Nigerin rautatie

text: Rata valmistui neljässä vaiheessa. Yksityinen yritys aloitti Conakryn ja Kindian välisen osuuden rakentamisen vuonna 1900, mutta joutui luovuttamaan työn Eugène Salessesin johtamille viranomaisille vuonna 1902. 148,5 kilometrin pituinen osuus valmistui vuonna 1904. Fouta Djallonin 736 metrin korkeudella ylittänyt vaikea 154 kilometrin osuus Koumin solaan avattiin vuonna 1908 ja molemmista päistä rakennettu 285 kilometrin osuus Nigerjoelle Kouroussaan vuonna 1910. Nigerin ja sen sivujoen Niandanin ylittänyt 74 kilometrin osuus paremmin liikennöitävälle Milojoelle Kankaniin otettiin käyttöön vuonna 1914.


title: Conakryn–Nigerin rautatie

text: Rautatien rakentaminen maksoi 67,6 miljoonaa frangia, mutta sen taloudellinen kannattavuus osoittautui kyseenalaiseksi. Rakentajina toimivat etupäässä pakolla värvätyt mandinkat, bambarat ja susut, joista kuoli 620 henkeä. Vuonna 1911 rataa päätettiin jatkaa Kankanista Beylaan, ja suunnitelmissa oli myös yhdistää se Abidjanin–Nigerin rautatiehen Dimbokrossa. Hankkeet esti ensimmäisen maailmansodan syttyminen.


title: Conakryn–Nigerin rautatie

text: Conakryn–Nigerin rautatietä hyödynsi Ranskan Länsi-Afrikan rautatiehallinto vuoteen 1959 ja sen jälkeen itsenäisen Guinean rautatievirasto. Presidentti Ahmed Sékou Tourén kuolemaa seuranneen vallanvaihdoksen jälkeen sen annettiin rappeutua. Viimeinen juna Kankanista lähti vuonna 1995. Rautatiekiskot ja muut metallirakenteet purettiin ja myytiin ulkomaille vuoteen 2007 mennessä.


title: Conakryn–Nigerin rautatie

text: Nykyään Guineassa on kolme rautatietä, jotka kuljettavat bauksiittia Conakryn ja Kamsarin satamiin. Kindian ja Conakryn välinen rata noudattaa entisen Conakryn–Nigerin rautatien linjausta. Suunnnitteilla on uuden rautatien rakentaminen Simandoun rautamalmiesiintymästä joko Bentyn ja Conakryn välille rakennettavaan syväsatamaan tai Liberiaan. Myös Conakryn ja Kankanin välisen uuden radan rakentamista on harkittu. Presidentti Alpha Condé kertoi tammikuussa 2018 Kiinan kanssa tehdystä sopimuksesta rakentaa rautatie Conakrysta Kankaniin sekä edelleen Mandianaan, Bamakoon ja Bobo Dioulassoon.


title: Auno Halonen

text: Auno Lyytos Halonen (19. heinäkuuta 1887 Kemi – 7. helmikuuta 1951) oli suomalainen virkamies ja tullihallituksen pääjohtaja.


title: Auno Halonen

text: Halosen vanhemmat olivat kemiläinen kauppias Daniel Halonen ja Amanda Margareta o.s. Lumpus. Hän pääsi ylioppilaaksi Kemin suomalaisesta yhteiskoulusta 1907 ja kävi sitten Suomen Liikemiesten Kauppaopiston. Hän oli puolen vuoden ajan opiston stipendillä opiskelemassa puutavarakauppaa ja englannin kieltä Lontoossa. Suomeen palattuaan Halonen suoritti ylemmän hallintotutkinnon Helsingin yliopistossa 1914.


title: Auno Halonen

text: Halonen oli Kokkolan tullikamarissa konttorikirjurina ja sen jälkeen tullipäällysmiehenä ja liikkuvana apulaistullitarkastajana. Vuonna 1925 hänestä tuli Helsingin tullikamarin apulaistarkastaja, vuonna 1926 tullihallituksen tariffiosaston johtaja ja sen jälkeen valtiovarainministeriön esittelijäneuvos sekä tulli- ja valmisteveroasianosaston päällikkö. Tullihallituksen pääjohtajana Halonen oli 1945–1951.


title: Auno Halonen

text: Auno Halonen oli naimisissa Lea Raakel Margit Höglundin kanssa. Heidän poikansa oli Turun yliopiston virusopin professori Pekka Halonen.


title: Charles Wugk Sabatier

text: Charles Wugk Sabatier (1. joulukuuta 1819 Tourcoing – 22. elokuuta 1862 Montreal) oli ranskalainen pianisti, urkuri, säveltäjä ja musiikkipedagogi. Hän opiskeli Pariisin konservatoriossa ja hänen uskotaan muuttaneen Kanadaan vuonna 1848. Vuonna 1856 hän vieraili Toronton St Lawrence Hallissa, jossa hän esitti omia teoksiaan. Hänen oppilaidensa joukossa olivat Calixa Lavallée ja Dominique Ducharme.


title: Charles Wugk Sabatier

text: Sabatierin teosten joukossa on Walesin prinssin kunniaksi sävelletty kantaatti, jonka esityksen hän johti 24. elokuuta 1860 muiden muassa Adelina Pattin ja Emma Albanin toimiessa esiintyjinä. Säveltäjän mukaan nimettiin vuonna 1955 katu Montrealissa.


title: Eino Romppanen

text: Eino Romppanen (6. helmikuuta 1940 Mynämäki – 28. toukokuuta 2018 Nevada, Yhdysvallat) oli kansainvälisen uran luonut suomalaissyntyinen kuvanveistäjä, joka asui Yhdysvalloissa. 2000-luvulla Romppanen markkinoi teoksiaan taiteilijanimillä "Eino" ja "Eino.org". Hänen tuotantonsa edustaa eri tyylisuuntauksia näköispatsaista abstrakteihin kiviveistoksiin.


title: Eino Romppanen

text: Romppasen perhe oli Karjalan evakoita Viipurista ja hän vietti varhaislapsuutensa sotalapsena Ruotsissa. Romppanen asui nuoruutensa Helsingissä, kunnes muutti Yhdysvaltoihin vuonna 1962. Hän asui pitkään Kalifornian Malibussa ja Santa Monicassa, ja opiskeli psykologiaa Santa Monica Collegessa ennen ryhtymistään vapaaksi taiteilijaksi. Romppasen veistoksia on hankittu moniin liikerakennuksiin ja julkisiin tiloihin ympäri maailmaa. Niitä on esillä Yhdysvaltain kongressissa ja Tukholman olympiastadionilla. Hän käytti usein teosten valmistusmateriaalina kiveä kuten marmoria. Hänen kiviveistoksiaan hankkivat omiin kokoelmiinsa monet amerikkalaiset merkkihenkilöt ja kuuluisuudet. Suomessakin on muutama Romppasen toteuttama julkinen taideteos.


title: Eino Romppanen

text: Romppanen harrasti kestävyysjuoksua, toimi useiden amerikkalaisten kestävyysjuoksijoiden valmentajana ja managerina ja teki useita kilpajuoksijoita esittäviä realistisia veistoksia. Kempeleessä Polar Electron pääkonttorin edustalla on vuonna 1999 paljastettu Romppasen veistos "Viimeinen metri" (The Last Meter), joka esittää Lasse Virénin voittoa vuoden 1976 Montrealin olympialaisten 5 000 metrin juoksussa. Hän teki myös Virénin kuuluisammasta voitosta vuoden 1972 Münchenin olympialaisten 10 000 metrillä veistoksen "Olympic Spirit", joka pystytettiin Ateenaan vuoden 2004 olympialaisten yhteydessä. Romppasen näköispatsas Roger Bannisterin vuoden 1954 kuuluisasta mailin juoksusta alle neljän minuutin on puolestaan ollut Royal Russell Schoolin pihalla Lontoon Croydonissa vuodesta 2008. Romppanen myös järjesti useita juoksutapahtumia. Hänen aloitteestaan sai alkunsa vuonna 1977 Kalifornian Malibussa vuosittain järjestettävä 20 kilometrin Lasse Viren -juoksukilpa.


title: Eino Romppanen

text: Ensimmäisen näyttelynsä Suomessa Romppanen piti vuonna 2003. Hän oli Suomen ja Yhdysvaltain kaksoiskansalainen. Romppasen viimeinen julkinen työ Suomessa on Seinäjoen lukion pihalla Seinäjoella vuonna 2017 paljastettu "Suomineito 100v." -graniittiveistos. Muita töitä Suomessa on edellä mainittu "Viimeinen metri" Kempeleessä.


title: Jari Keinänen

text: Jari Keinänen (s. 1963 Kemi) on suomalainen filosofian maisteri, opettaja ja kirjailija.


title: Jari Keinänen

text: Filosofiaa pääaineenaan opiskellut Keinänen opettaa filosofiaa ja psykologiaa Kalevan lukiossa Tampereella. Hänen novellikokoelmansa "Kokonpolttajat" palkittiin Otavan novellikilpailussa ensimmäisellä palkinnolla. Hän on kirjoittanut myös filosofian oppikirjoja.


title: Dominique Ducharme

text: Dominique Ducharme (14. toukokuuta 1840 Lachine – 28. joulukuuta 1899 Montreal) oli kanadalainen pianisti, urkuri ja pedagogi. Hänen varhaisten opettajiensa joukossa olivat Paul Letondal ja Charles Wugk Sabatier. Myöhemmin hän pääsi Pariisin konservatorioon, jossa häntä opettivat Antoine Marmontel ja François Bazin. Hän tutustui myös Franz Lisztiin ja Camille Saint-Saënsiin.


title: Dominique Ducharme

text: Palattuaan Montrealiin vuonna 1868 Ducharme keskittyi opetustyöhön. Hänen oppilaidensa joukossa olivat Édouard Clarke, Achille Fortier, Alfred La Liberté, William Reed, Émiliano Renaud ja Joseph Saucier. Hän esiintyi harvoin julkisesti pianistina, mutta toimi kirkon urkurina vuosina 1869–1898. Vuonna 1889 hän tapasi Ignacy Paderewskin, joka jätti häneen vaikutuksensa. Hän toimi vuosina 1896–1897 Québecin musiikkiakatemian johdossa.


title: William Slapp

text: W. Slapp eli Wm. Slapp (21. huhtikuuta 1786 – 26. huhtikuuta 1868), oikealta nimeltään William Henry Slape, oli englantilainen säveltäjä, tanssija, laulaja, pianisti ja fagotisti. Vuodesta 1798 Slapp esiintyi Royal Opera Housessa ja seuraavalla vuosikymmenellä opiskeli Joseph Mazzinghin (1765–1844) johdolla, omistaen tälle ensimmäisen numeroidun opuksensa, kolme sonaattia pianotriolle (julkaistu Lontoossa noin 1803–1806). Heinäkuussa 1808 Slapp haki Royal Society of Musiciansin jäsenyyttä, mutta hänen anomustaan ei hyväksytty; uusi hakemus marraskuussa 1808 läpäisi äänestyksen 5. maaliskuuta 1809.


title: Erkki Maunu

text: Erkki Maunu (28. syyskuuta 1933 Kemi – 18. toukokuuta 1995) oli suomalainen opettaja ja Suomen urheilutietäjät -yhdistyksen alullepanija.


title: Erkki Maunu

text: Maunu pääsi ylioppilaaksi Kemin lyseosta 1954. Hän valmistui kansakoulunopettajaksi 1957 ja kansalaiskoulun opettajaksi 1962. Maunu oli opettajana Kemin kaupungin koulutoimessa vuosina 1957–1989.


title: Erkki Maunu

text:
Maunu voitti urheilutiedon SM-kilpailuissa mestaruuden vuosina 1985–1992 ja 1994.
Vuonna 1983 hän voitti Tupla tai kuitti-tietokilpailun pääpalkinnon aiheenaan nykyajan olympialaiset. Maunu oli tammikuussa 1988 perustetun Suomen urheilutietäjät -yhdistyksen alullepanija ja yksi perustajajäsenistä. Yhdistys järjestää vuosittain kaikille avoimen urheilutiedon Suomen mestaruuskilpailun. Maunu harrasti myös kuorotoimintaa ja oli Sulasolin Lapin piirin ja Pohjan mieslaulajien kunniajäsen.


title: FC Roskilde

text: Football Club Roskilde on jalkapalloseura Roskilden kunnasta. Seura pelaa kaudella 2018–2019 Tanskan toiseksi korkeimmalla sarjatasolla Tanskan 1. divisioonassa. Seura on perustettu vuonna 2004.


title: Handknattleiksfélag Kópavogs

text: Handknattleiksfélag Kópavogs tai HK Kópavogur on urheiluseura Kópavogurin kaupungista. Seuran jalkapallojaosto pelaa vuonna 2018 Islannin toiseksi korkeimmalla sarjatasolla 1. deild karlassa. Kotiottelunsa jalkapallojaosto pelaa Kórinnissa, jolle mahtuu 1 452 katsojaa. Käsipallojaosto pelasi vuonna 2018 Islannin toiseksi korkeimmalla sarjatasolla. Islannin mestaruuden se voitti käsipallossa vuonna 2012.


title: Robin Olsen

text: Robin Patrick Olsen (8. tammikuuta 1990 Malmö, Skånen lääni, Ruotsi) on ruotsalainen jalkapalloilija. Hän on pelipaikaltaan maalivahti ja edustaa Serie A:ssa pelaavaa Romaa. Hän on edustanut seurajoukkueurallaan myös IF Limhamn Bunkefloa, Bunkeflo FF:ää, IFK Klagshamnia, Malmö FF:ää, PAOKia ja FC Kööpenhaminaa. Ruotsin maajoukkueessa Olsen pelasi ensimmäisen ottelun vuonna 2015. Hän on pelannut maajoukkueessa 23 ottelua. Hänet valittiin Ruotsin kokoonpanoon MM–kilpailuihin 2018.


title: Martti Itkonen

text: Martti Itkonen (s. 10. joulukuuta 1936 Inari) on suomalainen opettaja ja rehtori.


title: Martti Itkonen

text: Martti Itkosen vanhemmat olivat kirkkoherra Tuomo Itkonen ja kansakoulunopettaja Anna Rauha Lönnroos. Hän pääsi ylioppilaaksi Kemin lyseosta 1955 ja valmistui Helsingin yliopistosta humanististen tieteiden kandidaatiksi 1961 sekä filosofian kandidaatiksi 1962.


title: Martti Itkonen

text: Itkonen toimi Kemin lyseon historian ja äidinkielen opettajana 1961–1971 ja oli 1967–1969 koulun vt. rehtorina. Hän oli sitten Tornion yhteislyseon (vuodesta 1972 Suensaaren lukio) historian lehtorina 1971–1975 ja sen jälkeen Keminmaan lukiossa rehtorina 1975–1976 ja historian vanhempana lehtorina 1976–1999. Hän jäi eläkkeelle 1999.


title: Martti Itkonen

text: Itkonen on ollut Keminmaan kunnanvaltuutettuna kolmen kauden ajan vuodesta 1969 alkaen ja hän on toiminut muun muassa Tornion sairaalan liittovaltuuston varapuheenjohtajana sekä Opettajien keskusjärjestön ja OAJ:n Länsi-Pohjan piirin puheenjohtajana. Hän on kirjoittanut useita muun muassa uittoon liittyviä paikallishistoriikkeja.


title: Alt det som ingen ser

text: Alt det som ingen ser on Kenny Lübcken ja Lotte Nilssonin esittämä kappale, joka edusti Tanskaa vuoden 1992 Eurovision laulukilpailussa Ruotsin Malmössä.


title: Alt det som ingen ser

text: Kappale sijoittui Euroviisuissa 23 maan joukosta sijalle 12. 47 pisteellä.


title: P. T. Hakala

text: Paavotapio (P. T.) Hakala (27. elokuuta 1941 Leppävirta – 12. maaliskuuta 2013) oli suomalainen opettaja ja rehtori.


title: P. T. Hakala

text: Hakala opiskeli Helsingin yliopistossa ensin yhteiskuntatieteitä ja sitten suomen kieltä, kirjallisuutta ja musiikkitiedettä. Hänen pro gradu-tutkielmansa käsitteli Maria Jotunin kielenkäyttöä. 1980-luvulla Hakala suoritti vielä teatteritieteen laudaturin Helsingin yliopistossa.


title: P. T. Hakala

text: Hakala toimi Kemin lukiossa rehtorina vuosina 1969–1990. Hän julkaisi vuonna 1982 ilmaisutaidon oppikirjan ja oli sitten virkavapaalla rehtorin virasta toimien kouluhallituksessa ylimääräisenä ilmaisutaidon ylitarkastajana. Hän opetti ilmaisutaitoa myös Jyväskylän yliopistossa sekä kurssimuotoisesti eri puolilla Suomea. Hakala oli Pohjolan Sanomat-lehdessä kirjallisuus- ja musiikkikriitikkona vuodesta 1972 alkaen ja toimi myöhemmin myös teatterikriitikkona.


title: P. T. Hakala

text: Rehtorin virasta erottuaan Hakala toimi vapaana kirjoittajana. Hän sai halvauskohtauksen 1997 ja vietti lopun elämänsä pyörätuolissa. Hakalan muotokuva paljastettiin tammikuussa 2014 Kemin lyseon lukion auditoriossa.


title: P. T. Hakala

text: Nimellä "P. T. Hakala":


title: Karl-Johan Johnsson

text: Karl-Johan Anton Johnsson (28. tammikuuta 1990 Laholmin kunta) on ruotsalainen jalkapalloilija. Hän on maalivahti. Johnsson edustaa ranskalaista Guingampia. Hän on edustanut seurajoukkueurallaan myös Halmstads BK:ta, NEC Nijmegeniä ja Randersia. Ruotsin maajoukkueessa Johnsson pelasi ensimmäisen ottelun vuonna 2012. Hän on pelannut maajoukkueessa kolme ottelua. Hänet valittiin Ruotsin kokoonpanoon MM–kilpailuihin 2018.


title: Gustav Svensson

text: Karl Gustav Johan Svensson (7. helmikuuta 1987 Göteborg) on ruotsalainen jalkapalloilija. Svensson edustaa yhdysvaltalaista Seattle Soundersia. Hän on edustanut seurajoukkueurallaan myös IFK Göteborgia, Bursasporia, SC Tavriya Simferopolia ja Guangzhouta. Ruotsin maajoukkueessa Svensson pelasi ensimmäisen ottelun vuonna 2009. Hän on pelannut maajoukkueessa 11 ottelua tekemättä niissä maaliakaan. Hänet valittiin Ruotsin kokoonpanoon MM–kilpailuihin 2018.


title: Sara Ahmed

text: Sara Ahmed (s. 30. elokuuta 1969) on brittiläis-australialainen kulttuurintutkija, joka on tutkinut feminismiä, queer-teoriaa ja postkolonialismia.


title: Sara Ahmed

text: "Tunteiden kulttuuripolitiikka." (Cultural Politics of Emotion, 2004.) Suom. Elina Halttunen-Riikonen. niin & näin -kirjat, 2018.


title: Alan Salehzadeh

text: Alan Salehzadeh on Lähi-idän ja Pohjois-Afrikan geopoliittisiin konflikteihin erikoistunut tutkija ja luennoitsija. Hän toimii Menatto-konsultointiyrityksen johtajana ja on työskennellyt Suomen ulko- ja sisäasiainministeriöissä ja Maanpuolustuskorkeakoulun strategian laitoksella vierailevana tutkijana.


title: Alan Salehzadeh

text: Salehzadeh pitää blogia "Iltalehden" sivustolla. Hän on taustaltaan iranilainen kurdi.


title: Alan Salehzadeh

text: Maanpuolustuskorkeakoulu poisti 2013 saatavista verkkosivustoltaan Salehzadehin Iranin sisä- ja ulkopolitiikkaa käsittelevän 40-sivuisen tutkimuksen "Iran’s Domestic and Foreign Policies". Hyllytys tapahtui sen jälkeen kun Iranin suurlähettiläs Seyed Rasoul Mousavi oli vieraillut Maanpuolustuskorkeakoulun strategian laitoksella ja hän oli arvostellut tekstin yleistä sävyä ja tutkimuksessa esitettyjä väitteitä. Kohun jälkeen puolustusministeri Carl Haglund vaati Maanpuolustuskorkeakoulun rehtorilta selityksen tutkimuksen hyllytyksestä. Korkeakoulun tutkimuseettinen neuvosto kävi läpi Salehzadehin tutkimuksen, ja siitä ei lopulta löytynyt huomautettavaa, vaan se palautettiin verkkoon sellaisenaan.


title: Alan Salehzadeh

text: Alkuvuodesta 2014 Maanpuolustuskorkeakoulu jätti julkaisematta Salehzadehin Turkki-raportin. Julkaisutoimikunnan mukaan raportti keskittyi liikaa kurdikysymykseen ja oli turhan poleeminen.


title: Alan Salehzadeh

text: Huhtikuussa 2017 Salehzadeh oli kutsuttu Ylen A-Studioon keskustelemaan Helsingin suurmoskeijaprojektista. Myöhemmin kuitenkin Ylen vastaava toimittaja Ville Kolari perui osallistumisen. Salehzadeh kertoo että tuo oli kolmas kerta kun hänen osallistumisensa Ylen ajankohtaisohjelmiin peruttiin, ja epäili että kyseessä ulkovaltojen poliittinen painostus. Toisen kerran Salehzadeh kertoo, että häntä haastateltiin Yle Puheen Politiikkaradioon, jossa oli määrä käsitellä Lähi-idästä kumpuavia geopoliittisia uhkia. Haastattelun kuluessa toimittaja alkoi vaikuttaa pelokkaalta ja huolestuneelta ja ilmoitti lopuksi, että haastattelua ei käytetä, vaan ohjelma keskittyy Brexitiin.


title: Alan Salehzadeh

text: Elokuussa 2017 Salehzadehia oli haastateltu Helsingin Sanomien verkkosivujen uutiseen "Asiantuntija arvioi, mitä Afganistanissa siepatusta suomalaisnaisesta kuvatusta videosta voi päätellä". Helsingin Sanomien toimituspäällikkö Kimmo Pietinen oli poistanut jutun verkosta ilman selityksiä kaksi tuntia sen julkaisun jälkeen.


title: Philips Records

text: Philips Records on levy-yhtiö, jonka alankomaalainen elektroniikan yritys Philips perusti. Levy-yhtiö perustettiin kesäkuussa 1950 ja se on äänittänyt useiden erimaalaisten kuuluisien artistien kanssa.


title: Nei eða já

text: Nei eða já on Heart 2 Heartin esittämä kappale, joka edusti Islantia vuoden 1992 Eurovision laulukilpailussa Ruotsin Malmössä.


title: Nei eða já

text: Kappale sijoittui Euroviisuissa 23 maan joukosta sijalle 7. 80 pisteellä.


title: Lige der hvor hjertet slår

text: Lige der hvor hjertet slår on Anders Frandsenin esittämä kappale, joka edusti Tanskaa vuoden 1991 Eurovision laulukilpailussa Italian Roomassa.


title: Lige der hvor hjertet slår

text: Kappale sijoittui Euroviisuissa 22 maan joukosta sijalle 19. 8 pisteellä.


title: Mrs. Thompson

text: Mrs. Thompson on Just 4 Funin esittämä kappale, joka edusti Norjaa vuoden 1991 Eurovision laulukilpailussa Italian Roomassa.


title: Mrs. Thompson

text: Kappale sijoittui Euroviisuissa 22 maan joukosta sijalle 17. 14 pisteellä.


title: Draumur um Nínu

text: Draumur um Nínu on Stefánin ja Eyfin esittämä kappale, joka edusti Islantia vuoden 1991 Eurovision laulukilpailussa Italian Roomassa.


title: Draumur um Nínu

text: Kappale sijoittui Euroviisuissa 22 maan joukosta sijalle 15. 26 pisteellä.


title: Abidjanin–Nigerin rautatie

text: Abidjanin–Nigerin rautatie on Norsunluurannikon Abidjanista Burkina Fason Ouagadougouun johtava rautatie. Vuosina 1904–1954 rakennetun radan pituus on 1 260 kilometriä. Sen raideleveys on yksi metri.


title: Abidjanin–Nigerin rautatie

text: Ranskan siirtomaahallinnon rakentaman rautatien tavoitteena oli alueen pohjoisosien alistaminen ja sen luonnonvarojen hyödyntäminen. Sen nimi viittaa Nigerjokeen, jonka varrelle radan oli tarkoitus ulottua.


title: Abidjanin–Nigerin rautatie

text: Kapteeni Houdaillen johtama afrikkalaisvoimin suoritettu rakennustyö alkoi Abidjanista ja eteni Agbovilleen vuonna 1907, Dimbokroon vuonna 1910 ja Bouakéen vuonna 1912. Ensimmäisen maailmansodan keskeyttämät työt jatkuivat vuonna 1919. Rata eteni Katiolaan vuonna 1923 ja Ferkessédougouun vuonna 1929. Guineanlahden rannalle rakennettiin vuonna 1931 Port-Bouëtin satamalaituri, jonne vedettiin sivurata ponttoonisiltaa pitkin. Ebrién laguuniin johtavan Vridin kanavan valmistuttua vuonna 1950 valtamerilaivat ovat päässeet suoraan Abidjanin satamaan.


title: Abidjanin–Nigerin rautatie

text: Rautatie Ferkessédougousta Ylä-Voltan Bobo-Dioulassoon valmistui vuonna 1933. Toisen maailmansodan takia se saavutti maan pääkaupungin Ouagadougoun vasta vuonna 1954. Vuonna 1985 rataa jatkettiin Ouagadougousta 105 kilometrin päässä sijaitsevaan Kayaan.


title: Abidjanin–Nigerin rautatie

text: Abidjanin–Nigerin rautatien kulta-aika päättyi 1950-luvulla, jolloin maantiet alkoivat korvata junaliikennettä ja plantaasiviljelyn painopiste siirtyi Norsunluurannikon länsiosaan. Norsunluurannikon ja Ylä-Voltan, nykyisen Burkina Fason, itsenäistyttyä vuonna 1960 rataa hyödynsi maiden yhteinen rautatiehallinto. Vuonna 1989 molemmat perustivat omat rautatieyhtiönsä. Rappiolle joutunut rata ja sen kalusto luovutettiin vuonna 1995 Kansainvälisen valuuttarahaston ja Maailmanpankin vaatimuksesta yksityisen Sitarail-konsortion hallintaan.


title: Abidjanin–Nigerin rautatie

text: Ranskalaisen liikenne- ja logistiikkajätti Bollorén hallitsema Sitarail on keskittynyt pitkän matkan tavarakuljetuksiin, jotka jatkuvat usein naapurimaihin Maliin ja Nigeriin. Rahtiliikenteen volyymi on noussut yksityistämisen jälkeen huomattavasti, mutta samalla henkilö- ja paikallisliikenne on supistunut lähes olemattomiin. Julkisen palvelun heikentymisen ohella myös tarvittavat rata- ja kalustoinvestoinnit ovat jääneet tekemättä. Vuoden 2017 lopussa ilmoitettiin Bollorén rahoittamasta uudistusohjelmasta, jonka tarkoituksena on nostaa rautatien matkustajamäärä 300 000 henkeen ja tavaraliikenne miljoonaan tonniin vuoteen 2021 mennessä.


title: Eitt lag enn

text: Eitt lag enn on Stjórnin esittämä kappale, joka edusti Islantia vuoden 1990 Eurovision laulukilpailussa Jugoslavian Zagrebissa.


title: Eitt lag enn

text: Kappale sijoittui Euroviisuissa 22 maan joukosta sijalle 4. 124 pisteellä.


title: Juho Airaksinen

text: Juho Airaksinen (3. joulukuuta 1878 Kuopio – 28. heinäkuuta 1951) oli revisiolaitoksen ylijohtaja.


title: Juho Airaksinen

text:
Juho Airaksisen vanhemmat olivat Petter Juhana Airaksinen ja Maria Kristiina Toivanen ja puoliso vuodesta 1905 Lyyli Augusta Kärkkäinen. Airaksinen tuli ylioppilaaksi 1900 ja suoritti yleisen hallintotutkinnon
1903 ja oikeustutkinnon 1905. Hän oli senaatin siviilitoimituskunnan kanslisti 1909–1911, valtiovarain toimituskunnan protokollasihteeri 1911–1914 ja senaatin lakineuvoston jäsen 1914–1917. Airaksinen toimi valtiovarainministeriön apulaiskamreerina 1918–1920 ja kamreerina 1920–1922, esittelijäneuvos ja tulo- ja menoarvio-osaston päällikkö hän oli 1922–1933. Revisiolaitoksen ylijohtajana Airaksinen toimi 1933–1947.


title: Brandenburger Tor (kappale)

text: Brandenburger Tor on Ketil Stokkan esittämä kappale, joka edusti Norjaa vuoden 1990 Eurovision laulukilpailussa Jugoslavian Zagrebissa.


title: Brandenburger Tor (kappale)

text: Kappale sijoittui Euroviisuissa jaetulle viimeiselle sijalle yhdessä Suomen kanssa 8 pisteellä.


title: Cyclades

text: Cyclades oli ranskalainen tietokoneverkko, joka otti vaikutteita ARPANETistä ja vaikutti myös TCP/IP:n ja internetin kehitykseen. Vint Cerf on maininnut Louis Pouzinin työn Cyclades-verkon kanssa yhdeksi tärkeimmistä vaikutteistaan TCP/IP-protokollan suunnittelussa. Verkkoa kehitettiin 1970-luvun alkupuolella. Pouzin tutki myös Donald Daviesin NPL-verkkoa.


title: Cyclades

text: Projekti alkoi vuonna 1972 Ranskan valtion tuella. Vuonna 1975 verkossa oli kytkettynä 14 tietokonetta (19 suunniteltu) ja verkko oli yhdistetty Lontoon alueella olevaan NPL-verkkoon.


title: Cyclades

text: Pouzinin tavoitteena oli kehittää yksinkertaisempi pakettikytkentäinen verkko kuin ARPANET. Pouzin siirsi reititykseen tarvittavat tiedot "datagram"-viestin osaksi, jolloin reitittävien osien ei tarvinnut pitää yllä tietoa aikaisemmasta tiedonsiirrosta. Tämä yksinkertaisti ja nopeutti verkon toimintaa sekä mahdollisesti sen laajentumisen.


title: Cyclades

text: Cyclades-verkossa siihen kytketyillä tietokoneilla oli osatehtävänsä, joita ilman sen aliverkko Cigale ei voinut toimia.


title: Som en vind

text: Som en vind on Edin-Ådahlin esittämä kappale, joka edusti Ruotsia vuoden 1990 Eurovision laulukilpailussa Jugoslavian Zagrebissa.


title: Som en vind

text: Kappale sijoittui Euroviisuissa 22 maan joukosta sijalle 16. 24 pisteellä.


title: Hallo Hallo (kappale)

text: Hallo Hallo on Lonnie Devantierin esittämä kappale, joka edusti Tanskaa vuoden 1990 Eurovision laulukilpailussa Jugoslavian Zagrebissa.


title: Hallo Hallo (kappale)

text: Kappale sijoittui Euroviisuissa 22 maan joukosta sijalle 8. 64 pisteellä.


title: Yassine Meriah

text: Yassine Meriah (, s. 2. heinäkuuta 1993 Tunis) on tunisialainen jalkapalloilija. Puolustajana pelaava Meriah edustaa Tunisian pääsarjassa pelaavaa CS Sfaxienia.


title: Yassine Meriah

text: Meriah aloitti ammattilaisuransa AS Arianan edustusjoukkueessa Tunisian toiseksi korkeimmallasarjatasolla. Hän siirtyi pian joulukuussa 2013 ES Métlaouiin, joka oli juuri noussut Tunisian pääsarjaan kaudeksi 2013–2014. Avauskaudellaan Meriah pelasi 13 ottelua ja joukkue sijoittui pääsarjassa yhdeksänneksi. Toisella kaudella Meriah pelasi yhden ottelun enemmän, mutta joukkue sen sijaan sijoittui sijalle 14.


title: Yassine Meriah

text: Tammikuussa 2015 Meriah siirtyi Sfaxieniin ja ehti pelata kauden puolen välin jälkeen yhdeksän ottelua tehden niissä kaksi maalia. Sfaxien sijoittui Tunisian sarjassa neljänneksi. Toisella kaudellaan Meriah pääsi joukkueen vakiopelaajiin pelaten kauden aikana 27 ottelua, kun Sfaxien sijoittui kolmanneksi. Kaudella 2016–2017 Meriah pelasi 23 ottelua tehden kolme maalia. Sfaxien sitä vastoin sijoittui neljänneksi. Myös kaudella 2017–2018 Sfaxien sijoittui neljänneksi, kun Meriah pelasi kauden aikana 22 ottelua tehden yhden maalin.


title: Yassine Meriah

text: 13. kesäkuuta 2015 Georges Leekens valitsi Meriahin maajoukkueeseen CHAN 2016 karsintaotteluun Marokkoa vastaan. Sittemmin 1. syyskuuta 2017 Meriah teki ensimmäisen maalinsa Tunisialle Kongon demokraattista tasavaltaa vastaan.


title: Yassine Meriah

text: Kesäkuussa 2018 Meriah valittiin Tunisian maajoukkueeseen 2018 MM-kilpailuihin Venäjälle.


title: Dan Fogler

text: Dan Fogler (20. lokakuuta 1976) on ääninäyttelijä, näyttelijä, laulaja, näytelmäkirjailija ja muusikko. Hän on esiintynyt muun muassa elokuvissa "Balls of Fury, Good Luck Chuck, Fanboys, Take Me Home Tonight" ja "Ihmeotukset ja niiden olinpaikat".


title: M. E. Huumonen

text: Matti Eemeli (M. E.) Huumonen (8. maaliskuuta 1884 Kempele – 20. joulukuuta 1945 Kemi) oli suomalainen opettaja ja rehtori.


title: M. E. Huumonen

text:
Huumosen kasvattivanhemmat olivat tilanomistaja Tuomas Ohukainen ja vaimonsa
Liisa. Hän pääsi ylioppilaaksi 1905 Oulun klassillisesta lyseosta ja valmistui filosofian kandidaatiksi Helsingin yliopistosta 1913.


title: M. E. Huumonen

text: Huumonen toimi vuosina 1914–1925 Kemin suomalaisessa yhteiskoulussa luonnonhistorian ja maantiedon opettajana ja sitten Kemin lyseossa luonnonhistorian ja maantiedon vanhempana lehtorina 1926–1945 sekä lyseon rehtorina 1926–1934. Hänen aikanaan Kemin lyseo pääsi muuttamaan vuonna 1930 uuteen koulurakennukseen.


title: M. E. Huumonen

text: Huumonen oli Kemin kaupunginvaltuuston jäsenenä vuosina 1918–1921 ja 1924–1945 sekä kaupunginhallituksen jäsenenä 1933–1945 kansallisen kokoomuksen riveissä.


title: M. E. Huumonen

text: Huumonen oli naimisissa vuodesta 1915 filosofian kandidaatti Anna Waenerbergin kanssa.


title: Asifa Quraishi-Landes

text: Asifa Quraishi-Landes on University of Wisconsinin oikeustieteen professori, joka on erikoistunut islamilaisen lain ja Yhdysvaltain perustuslain kysymyksiin.


title: Asifa Quraishi-Landes

text: Quraishi-Landes on valmistunut tohtoriksi Harvard Law Schoolista ja suorittanut tutkintoja Columbia Law Schoolossa, University of California - Davisissä sekä University of California - Berkeleyssa.


title: Asifa Quraishi-Landes

text: Quraishi-Landes vieraili Suomessa kesällä 2018 Islamic Legal Studies -konferenssissa ja "Kuka pelkää shariaa?" -tilaisuudessa Helsingissä. Helsingin Sanomien haastattelussa Quraishi-Landes kannattaa šarian ottamista osaksi länsimaiden oikeuskäytäntöjä.


title: Morteza Mehrzad

text: Morteza Mehrzad Selakjani on iranilainen, paralympialaisten istumalentopallon pelaaja.Hän on Iranissa pituudeltaan pisin mies, ja koko maailmassa tällä hetkellä toiseksi pisin. Syy Mortezan pitkään pituuteen on akromegalia.


title: Morteza Mehrzad

text: Hän on osa Iranin miesten kansallista istumalentopallojoukkuetta, ja hän kilpaili kesän 2016 Paralympialaisissa.


title: Länsi-Papuan tasavalta

text: Länsi-Papuan tasavalta oli tunnustamaton valtio Uuden-Guinean eli Papuan saaren länsiosassa Oseaniassa. Alue on ollut osa Indonesiaa vuodesta 1963 lähtien. Länsipapualaiset itsenäisyyden kannattajat haluavat luoda valtion uudelleen. Länsi-Papuan itsenäistymistä kannattavat Vanuatu ja Salomonsaaret. Länsi-Papuan pinta-ala on 420 520 neliökilometriä. Sen alueella asuu noin 3,5 miljoonaa ihmistä, joista puolet on indonesialaisia ja puolet alkuperäistä länsipapualaista väestöä.


title: Länsi-Papuan tasavalta

text: Alue oli ennen Alankomaiden siirtomaa, joka tunnettiin nimellä Alankomaiden Uusi-Guinea. Alankomaat ja Indonesia kiistelivät alueen hallinnasta, ja Alankomaat päätti hallita aluetta kunnes se olisi valmis itsenäisyyteen. Hollantilaisten johdolla Länsi-Papuassa pidettiin vaalit vuonna 1961, joiden jälkeen alue julistautui itsenäiseksi. Samalla alueen lippu, aamuntähti, vedettiin hallintorakennusten salkoihin.


title: NPL-verkko

text: NPL-verkko (NPL Data Communications Network) oli varhainen pakettikytkentäinen tietokoneverkko Lontoon alueella, joka vaikutti ARPANETin ja myös internetin kehitykseen. Verkkoa kehitti National Physical Laboratory Iso-Britanniassa.


title: NPL-verkko

text: Verkkoa kehittänyt Donald Davies esitti termin "paketti". Davies ehdotti verkon rakentamista vuonna 1966 toimiessaan NPL:n johtajana. Daviesista riippumatta RAND:lle työskennellyt Paul Baran oli tullut vastaaviin johtopäätöksiin pakettikytkennälle.


title: NPL-verkko

text:
Davies sai aloitettua lähiverkon, joka vuonna 1973 oli tärkeässä roolissa laboratoriossa.
Vuonna 1975 Cyclades-verkko oli kytketty NPL-verkkoon.


title: Toivo Kittelä

text: Toivo Johan William Kittelä (16. heinäkuuta 1903 Nurmijärvi – 26. toukokuuta 1974 Kemi) oli suomalainen opettaja, kouluneuvos ja rehtori.


title: Toivo Kittelä

text: Kittelän vanhemmat olivat maanviljelijä, herastuomari Johan Vilhelm Kittelä ja Henriika Vilhelmiina Sakselin. Hän pääsi ylioppilaaksi 1921 Hämeenlinnan lyseosta ja valmistui Helsingin yliopistosta filosofian kandidaatiksi 1923 ja filosofian maisteriksi 1924. Opiskeluaikanaan Kittelä oli Ylioppilaslehden toimitussihteerinä.


title: Toivo Kittelä

text: Kittelä oli 1924–1926 Kemin Suomalaisessa Yhteiskoulussa suomenkielen ja historian opettajana ja sitten Kemin yhteislyseossa ja Kemin lyseossa suomenkielen vanhempana lehtorina 1926–1967 sekä lyseon rehtorina 1934–1967. Hän toimi Lapin maakuntaliiton sihteerinä 1945–1948 ja jatkosodan aikana kulkulaitosten ja yleisten töiden ministeriön nuorten työkeskuksen johtajana 1942.


title: Toivo Kittelä

text: Kittelä oli muun muassa Kemin kaupungin kansakoulujen johtokunnan puheenjohtajana 1936–1943 ja 1946–1951, Kemin kirjaston johtokunnan puheenjohtajana 1949–1970 ja Lapin läänin avustustoimikunnan jäsenenä 1944–1945.


title: Toivo Kittelä

text: Toivo Kittelän veli oli toimittaja Mauri Kittelä.


title: Oussama Haddadi

text: Oussama Haddadi (, s. 28. tammikuuta 1992 Tunis) on tunisialainen jalkapalloilija. Puolustajana pelaava Haddadi edustaa Ranskan pääsarjassa pelaavaa Dijonia.


title: Oussama Haddadi

text: Haddadi aloitti ammattilaisuransa Club Africainin edustusjoukkueessa Tunisian pääsarjassa. Hän pelasi avauskaudellaan 2010–2011 neljä ottelua. Joukkue sijoittui neljänneksi. Haddadi nousi ensimmäisen kauden jälkeen isompaan rooliin ja pelasi toisella kaudellaan 17 sarjaottelua, joissa syntyi myös yksi maali. Club Africain sen sijaan sijoittui kuudenneksi. Kaudella 2012–2013 Haddadi pelasi jo 19 ottelua, mutta ei tehnyt maalia. Joukkue sijoittui toissakauden tavoin neljänneksi. Kaudella 2013–2014 Haddadi pelasi muutaman ottelun vähemmän 14 ottelua yhteensä, kun Club Africain oli toistamiseen neljäs Tunisian pääsarjassa. Haddadi pelasi myös kaudella 2014–2015 14 ottelua ja oli voittamassa Club Africainille Tunisian mestaruutta. Seuraava kausi ei ollut yhtä menestyksekäs vaan Haddadin Club Africain sijoittui kuudenneksi. Hän teki kauden aikana yhden maalin ja pelasi 14 sarjaottelua. Haddadi ehti pelata vielä 12 ottelua Tunisian pääsarjassa, kunnes siirtyi kesken kauden Ranskaan.


title: Oussama Haddadi

text: Tammikuun lopulla Haddadi siirtyi kahden vuoden sopimuksella Ranskan pääsarjaan Dijoniin. Avauskaudellaan hän pelasi 13 sarjaottelua ja Dijon sijoittui 16 säilyen juuri ja juuri pääsarjassa. Toisella kaudella Haddadi pelasi 33 ottelua pääsarjassa tehden ensimmäisen maalinsa Ranskan pääsarjassa. Maali syntyi vierasottelussa RC Strasbourgia vastaan 20. tammikuuta 2018.


title: Oussama Haddadi

text: Haddadi pelasi ensimmäisen maaottelunsa 27. maaliskuuta 2015 Japania vastaan.


title: Oussama Haddadi

text: Kesäkuussa 2018 Haddadi valittiin Tunisian maajoukkueeseen 2018 MM-kilpailuihin Venäjälle. Hän pelasi kisoissa yhden ottelun Panamaa vastaan.


title: Vihtori Friman

text: Bror Viktor Friman (20. elokuuta 1870 Pulkkila – 21. toukokuuta 1926 Helsingin rautatieasema) oli suomalainen opettaja ja rehtori.


title: Vihtori Friman

text: Frimanin vanhemmat olivat maanmittari Abraham Viktor Friman ja Gustava Eleonora Lindström. Hän pääsi ylioppilaaksi 1888 Oulun yksityislyseosta ja valmistui Helsingin yliopistosta filosofian kandidaatiksi 1896 ja filosofian maisteriksi 1907.


title: Vihtori Friman

text: Friman oli 1897 perustetun Kemin yhteiskoulun ruotsin kielen opettajana ja koulun rehtorina 1897-1923 ja Kemin yhteislyseon ruotsin kielen vanhempana lehtorina vuodesta 1924. Hän toimi myös kansakoulujen tarkastajana Kemissä ja oli Kemin kaupungin kirjastonhoitajana lähes 20 vuoden ajan.


title: Vihtori Friman

text: Friman oli Kemin kaupunginvaltuuston jäsenenä 1900–1906 ja 1922–1926 sekä valtuuston sihteerinä 1900–1926.


title: Vihtori Friman

text: Vihtori Friman oli naimisissa vuodesta 1897 Thyra Mathilda Elfvingin kanssa.


title: Viktor Claesson

text: Viktor Johan Anton Claesson (2. tammikuuta 1992 Värnamo) on ruotsalainen jalkapalloilija. Claesson on keskikenttäpelaaja. Claesson edustaa venäläistä FK Krasnodaria. Hän on edustanut seurajoukkueurallaan myös IFK Värnamoa ja IF Elfsborgia. Ruotsin maajoukkueessa Claesson pelasi ensimmäisen ottelun vuonna 2012. Hän on pelannut maajoukkueessa 16 ottelua tehden niissä kaksi maalia. Hänet valittiin Ruotsin kokoonpanoon MM–kilpailuihin 2018.


title: Marcus Rohdén

text: Marcus Christer Rohdén (11. toukokuuta 1991 Värnamo) on ruotsalainen jalkapalloilija. Rohdén on keskikenttäpelaaja. Rohdén edustaa italialaista FC Crotonea. Hän on edustanut seurajoukkueurallaan myös Skövde AIK:ta ja IF Elfsborgia. Ruotsin maajoukkueessa Rohdén pelasi ensimmäisen ottelun vuonna 2015. Hän on pelannut maajoukkueessa 10 ottelua tehden niissä yhden maalin. Hänet valittiin Ruotsin kokoonpanoon MM–kilpailuihin 2018.


title: Ronald Firbank

text: Arthur Annesley Ronald Firbank (23. tammikuuta 1886 – 21. toukokuuta 1926) oli englantilainen kirjailija. Hänen tuotantonsa koostuu pääosin pienoisromaaneista, jotka käsittelevät uskontoa, yhteiskuntaluokkien välisiä suhteita ja seksuaalisuutta.


title: Ronald Firbank

text: Firbank opiskeli Cambridgen yliopistossa mutta keskeytti opintonsa ennen valmistumistaan. Myöhemmin hän matkusteli laajalti mm. Espanjassa, Italiassa ja Pohjois-Afrikassa. Firbank oli avoimesti homoseksuaali ja hänen tuotannossaan on nähty vaikutteita Oscar Wildelta. Firbank onkin merkittävä varhainen LGBT-kirjailija ja hänen tuotantonsa modernismi ja kokeelliset ratkaisut ovat vaikuttaneet seuraavan sukupolven kirjailijoihin.


title: Ronald Firbank

text: Opiskeluaikanaan roomalaiskatoliseen uskoon kääntynyt Forbank käsitteli kirkkoa usein satiirisesti. Esimerkiksi romaani "Concerning the Eccentricities of Cardinal Pirelli" alkaa kohtauksella, jossa kardinaali kastaa koiransa katedraalissa. Teoksen lopussa kardinaali saa sydänkohtauksen jahdatessaan kuoripoikaa ympäri alttaria.


title: Ronald Firbank

text: Firbankin tuotannosta on suomennettu pienoisromaani "Oikkuja," jossa Sarah Sinquier karkaa kotoaan perintökalleuksien kanssa ja perustaa oman teatterin Lontooseen.


title: Vognserup Engen suolöytö

text: Vognserup Engen suolöytö on Tanskassa Länsi-Sjællannin Holbækissä Kundbyn Vognserup Engessä ( tarkoittaa "niittyjä") vuosien 1968–1971 tutkimuksissa tehty löytö, joka on Etelä-Skandinavian suurin vain naisten esineitä sisältänyt votiiviuhri ja yleensäkin yksi suurimmista suolöydöistä. Löytö sisältää 243 pronssista valmistettua koruesinettä, joiden yhteispaino on 2,26 kilogrammaa. Löydön esineet on niiden typologian avulla ajoitettu Monteliuksen periodin II jälkipuoliskolle eli Skandinavian pronssikaudelle 1400–1300 eaa.


title: Vognserup Engen suolöytö

text: Vognserupin niitty oli kynnetty ensimmäisen kerran vuonna 1964. Tämän jälkeen niitty kynnettiin sekä 20–25 senttimetrin syvyydeltä että noin 45 senttimetrin syvyydeltä kerran vuodessa vuoteen 1971 asti. Syväkynnöllä pyrittiin nostamaan syvemmältä turvepitoista maata pintaan. Kesällä 1968 Vognserupin maatilan työmies havaitsi päivän kyntöurakan päätteeksi, että traktorin mutaiseen renkaaseen oli tarttunut pyöreä metallinen levy. Toisen kyntökerran jälkeen hän löysi tilan autonkuljettajan kanssa kohdan, mistä löytyi lisää pronssiesineitä, ja he kaivoivat peltoon kuopan. He löysivät kuopasta 156 pronssiesinettä, mutta pitivät löydön omana tietonaan. Kaksi ja puoli vuotta myöhemmin arkeologian opiskelija Flemming Rieck vieraili tyttöystävänsä luonna Länsi-Tanskassa ja samassa talossa asui myös löydön tehnyt kyntäjä. Hän esitteli opiskelijalle löytöjään ja tämä tunnisti heti niiden arvon. Rieck otti yhteyttä Århusin yliopistoon professori Ole Klindt-Jenseniin. Löytäjien esineet siirrettiin Tanskan kansallismuseon haltuun ja Vognserupin niityllä käynnistettiin arkeologiset kaivaukset.


title: Vognserup Engen suolöytö

text: Loput esineet on löydetty pieneltä alueelta, joka on oli muinoin märkä suoalue. Vielä 1870-luvulla julkaistussa kartassa alueella on runsaasti kuivatusojia ja erityisesti juuri löytöalueelle on kaivettu ojia hyvin tiheäasti. Alava alue on aina ollut lähteenä paikallisille joille. Tuse Å ja Kobbleå laskevat täältä Holbækin fjordiin ja alueen pohjoispuolen ojat laskevat Lammefjordeniin. Pronssikaudella notkossa on ollut kostea suoalue, jossa on ollut todennäköisesti lampareita. Esineet on laskettu kohtaan, josta on ollut noin 100 metriä kovapintaiseen rantaan. Sinne on todennäköisesti päästy käyttämällä ruuhta. Kyseinen uhraus ei ole ainoa suoalueella. Alueelta on tehty paljon muitakin suolöytöjä. On huomattava, että vaikka alue on nykyään peltona, on se vielä 1800-luvulla ja 1900-luvun alussa ollut kosteikkona ja sen jälkeen niittynä.


title: Vognserup Engen suolöytö

text: Kun tarkastelee "Vidskabernes Selskabsin" piirtämää karttaa, jossa esitetään vuosien 1757–1820 aikana kerättyjä sijaintitietoja hautakummuista Pohjois-Sjællannista, huomataan hautakumpujen esiintymässä 2–5 kilometrin säteinen aukko Vognserupin Engen ympärillä. Sen lisäksi se ei ole hautakumpujen tiheyden mukaan saaren tiheintä asutusaluetta, vaan oikeastaan harvaan asuttua aluetta.


title: Vognserup Engen suolöytö

text: Kun löydetään esine maasta, suosta, järvestä tai koskesta, ajatellaan yleensä sen vain tapaturmaisesti pudonneen sinne. Jos tapa on kulttuurisse piintynyt tapa, kuten esimerkiksi Skandinavian pronssikaudella, missä on laitettu paljon esineitä lampiin ja suonsilmäkkeisiin, puhutaan jo tahallisuudesta. Teolle on haettu motiiviksi jokin rituaalinen tai muu uskonnollinen tarkoitus. Tanskassa yleisin selitys on votiivilahjan uhraus. Ihmiset ovat antaneet arvokkaita esineitä, eläinuhrin tai jopa ihmisuhrin, jonka he ovat sijoittaneet jumalille pyhitettyyn paikkaan todettavaksi. Tutkijat arvelevatkin, että tämäkin kätkö olisi votiiviuhri. Se on tällä kertaa ollut useamman naisen tai seudun naiskollektiivin yhdessä antama lahja. Se kertoo tutkijoille, että myös naiset saattoivat toimia näkyvästi pronssikauden yhteisössä.


title: Vognserup Engen suolöytö

text: Toistaiseksi ei Tanskasta tunnetä kovin rikkaita votiiuhrauksia periodilta II, vaikka tammiarkkuhautauksissa saattaa olla rikkaita hauta-antimia. Votiiviuhrit muuttuvat vasta III periodilla rikkaiksi, joten varhaiseen Vognserupin votiiviin on onnistuttu keräämään paljon pronssia ja nekin kaikki naisilta. Tämä votiiviuhraus voi sikai olla oman aikansa erikoisuus.


title: Vognserup Engen suolöytö

text: Löytö muodostuu 243 pronssisesta esineestä, jotka kaikki luokitella naisen koruiksi. Niiden yhteispaino on 2264,9 grammaa. Löytöön kuuluu kaksi vyölevyä, kaksi pronssikaulusta, neljä spiraalisormusta, 42 tutulusta ja lopuksi 193 pronssiputkea. Löydettäessä pronssiesineiden pintaan oli patinoitunut tavallista vihreää suolöydöistä tuttua väriä. Esineet puhdistettiin aluksi patinasta ja sitten ne kiillotettiin kultaisen väriseksi. Kaivauksissa huomattiin, että esineet olivat hajallaan yli 30 neliömetrin alueella ja että niissä kaikissa on ollut käytöstä johtuvia kulumia tai merkkejä.


title: Vognserup Engen suolöytö

text: Molemmat vyölevyt on valettu vahavalumenetelmällä samalla tavalla kuin Langstrupin vyölevy. Suuremman levyn halkaisija on 25,7 senttimetriä ja toisen 16,2 senttimetriä. Ne painavat vastaavasti 614 ja 235 grammaa. Levyjen keskellä olevat piikkimäiset ulokkeet ovat 7,0 ja 3,2 senttimetriä pitkät, ja ne on juotettu kiinni levyihin niissä oleviin reikiin. Piikin takana on lenkki, jolla se sidottiin vyötäröllä olevaan vyöhön kiinni. Levyn pintaan tehyt koristekuviot oli painettu suunnitteluvaiheessa suoraan vahan pintaan erilaisilla leimasimilla ja piirtotyövälineillä.


title: Vognserup Engen suolöytö

text: Suurempi levy, joka on lähes ehjä, oli koristeltu kolmella kaksoisspiraaleja sisältävällä rivillä, jotka kiersivät levyn keskipistettä saman keskipisteen ympäri. Sisimmässä spiraaliornamentissa on 14 spiraalia, toisessa on 23 spiraalia ja kolmannessa 31 spiraalia. Spiraaliornamenttien välissä on suunnilleen yhtä leveitä viivaornamentteja. Niissä on koristeena viivoja, kolmioita, sik-sak-kuvioita ja muita kuvioita.


title: Vognserup Engen suolöytö

text: Pienempi levy on murtunut kahdesta kohtaa ja sen reunasta puuttuu palasia, mutta muuten se on ehjä. Tässä levyssä on kaksi spiraaliornamenttia, joiden välissä ja ulkopuolella on muut ornamentit. Sisimmässä spiraaliornamentissa on 12 ja uloimmassa on 20 spiraalia.


title: Vognserup Engen suolöytö

text: Kaulukset on ensin valettu vahavalumenetelmällä levyksi, jotka on sitten taottu kauluksen muotoon. Kauluksen taakse jäävät kärjet on taivutettu takomalla rullan muotoon. Suurempi kaulus on Pohjois-Saksalaista meklenburgilaista tyyppiä, kun pienempi kaulus on sjællantilaista tyyppiä. Ensinmainittu on etupuoleltaan 5,6 senttimetriä korkea ja se painaa 111,5 grammaa. Se löydettiin kolmessa osassa, jotka on onnistuttu yhdistämään toisiinsa. Silti kauluksen keskeltä puuttuu palanen. Toisen eli sjællantilaisen kauluksen korkeus on 4,2 senttimetriä, kokonaispituus 29,5 senttimetriä ja paino 91,5 grammaa. Se on koottu esittelykuntoon useasta osasta. Meklenburgilainen kaulus on koristeltu kahdeksalla ympäri kiertävällä uurteellä, joiden väliin on jätetty kaksi väliä kaksoiskierteiselle ornamentille. Kauluksen etupuolen koristelu päättyy kauluksen takasivuille, jossa sen tasaiselle alueelle on pakotettu vierekkäin kaksi kolmen kaksoisspiraalin muodotamaa kuviota. Sjællantilainen kaulus on koristeltu etuosastaan pelkillä ympäri kiertävillä uurteilla, joiden pintaan on pakotettu vuorottain kampamaisia leimoja. Myös tämän kauluksen takaosissa on tasainen kuvioton alue, joka on kehystetty ornamentilla.


title: Vognserup Engen suolöytö

text: Spiraalisormuksia löytyi neljä ja ne olivat hyvin samanlaisia. Ne oli valmistettu pronssilangasta, jonka poikkileikkauskuvio oli kolmio, kietomalla ne ”sormen ympärille” 13–14 kierrosta. Niiden painot vaihtelivat 12–17 grammaa ja sisähalkaisijat 1,8–1,9 senttimetriä.


title: Vognserup Engen suolöytö

text: Pronssiputki on tavattu erilaisissa yhteyksissä. Niitä on ommeltu vaatteisiin tai vöihin koristeeksi, mutta näin suuri määrä viittaa naisten käyttämään naruhameeseen. Kaikissa naruhameissa ei ollut pronssiputkia. Näin oli laita esimerkiksi Egtvedin tytöllä . Pronssiputkia löytyi 193, mutta on myös mahdollista, ettei kaikkia putkia ole löydetty. Osa putkista ovat lyhyempiä kuin muut putket. Pitkiä putkia on 64 ja ne ovat 6–7 senttimetriä pitkät ja niiden halkaisija on 0,6 senttimetriä. Putket painavat yleensä 0,5–1,5 grammaa. 11 putken sisältä löytyi villalankaa, joka analysoitiin. Tutkijat uskovatkin, että putket olivat vielä kiinni hameessa, kun ne laskettiin suolampeen. Esimerkiksi Ølbyn naisella oli naruhameessaan 125 pronssiputkea ja Ryen Mosen suolöydössä niitä oli 75 putkea. Siksi on todennäköistä, että lampeen laskettiin kaksi naruhametta. Onhan muitakin kohteen esineitä löytynyt parillinen määrä.


title: Vognserup Engen suolöytö

text: Tutuluksia ("monikossa myös tutuli") on löydetty muissa votiiviuhreissa tai maakätköissä yleensä monta, joten ne ovat todennäköisesti olleet halvempia koruja kuin muut. Tanskalaisesta Ryen suolöydöstä on saatiin talteen 21 tutulusta ja Svenstrupin suolöydöstä 30, sekä ruotsalaisista Lofthammarin votiiviuhrista 25 tutulusta ja Loshultin maakätköstä 35. Niiden määrä onkin yleensä suuri, mikä johtaa kolmen vaihtoehdon väliseen tarkasteluun. Ensinnäkin, kun tammiarkkujen vainajilla on yleensä ollut yllään 0–4 tutulusta (joskus jopa 20), on niitä saattanut jäädä sukulaisille ”perinnöksi” melkoinen määrä. Toisaalta, votiiviuhriin olisi voinut osallistunut kaksi rikasta taloutta (kaksi naista) sekä monia köyhien talouksien naisia (vain tutuluksia). Viimeksi mainittu vaihtoehto on mahdollinen, koska tutulukset ovat koristelultaan hyvin erilaisia, jolloin niiden lahjoittajat olisvat kaikki voineet olla eri ihmisiä. Kolmas vaihtoehto on kauppiaan tai sepän pronssiesineiden varasto, josta votiiviin olisi laskettu mukaan hänen antamia esineitä. Kaikki tutulukset olivat käytettyjä.


title: Vognserup Engen suolöytö

text: Tutuluksia, joita löytyi 42, on erityyppisiä: 25 on pienempää korulevyä, 15 on kegletutulusta ja kaksi on bukkeltutulusta. Korulevyt ovat pyöreitä ympyräkiekkoja, joissa on erikseen kiinni juotettu piikki, kegeltutulus on kaarevan kartion muotoinen ja bukkeltutulus on ”knallihatun” muotoinen. Bukkeltutuluksen sisälle on voinut vetää tukun hiuksiakin, mutta muut tutulukset on ilmeisesti ommetu vaatteeseen tai vyöhön kiinni. Osa tutuluksista ovat hajonneet, osa ovat säilyneet ehjinä. Löydettyjen tutuluksien valmistustyön laatu ja koristelu vaihtelee suuresti. Tutkijat ovatkin tunnistaneet joidenkin tutulusten valmistusalueen, joka ei ole Tanskassa. Ne ovat siten olleet tuontitavaraa tälle seudulle. Korulevyjen halkaisijat ovat 4,1–7,2 senttimetriä ja painot 8,0–31,5 grammaa. Kegeltutuluksien halkaisijat olivat 3,7–7,3 senttimetriä ja painot 3,7–5,6 grammaa. Bukkeltutuluksien halkaisijat olivat 4,4 ja 3,9 senttimetriä ja painot 23,0 ja 18,5 grammaa.


title: Vognserup Engen suolöytö

text: Esineiden ajoitus on pääasiassa tehty nojaten esineiden typologiaan. Useinnat esineet ja niissä olevat koristelut viittaavat suoraan periodille II eli 1500–1300 eaa. Kuitenkin eräät esineet, kuten meklenburgilainen pronssikaulus, ovat tyypillisiä periodilla III. Kun nämä esineet esiintyvät yhdessä, voitaneen siirtää ajoitusta periodien II ja III vaihteeseen tai periodin II loppuun. Tanskan kansallismuseon verkkosivulla ajoitus on kavennettu vuosiin 1400–1350 eaa. Esineistö on tyypillistä Skandinavian pronssikaudelle.


title: LG Uplus

text: LG Uplus on eteläkorealainen LG-yhtymän alainen telekommunikaatioyritys. Se on keskittynyt verkkotekniikan kehittämiseen, ja on 5G-tekniikan luomisessa tehnyt yhteistyötä Nokian ja SK Telecomin kanssa.


title: Saîf-Eddine Khaoui

text: Saîf-Eddine Khaoui (, s. 27. huhtikuuta 1995 Pariisi, Ranska) on tunisialainen jalkapalloilija. Keskikentällä pelaava Khaoui edustaa Ranskan pääsarjassa pelaavaa Troyesia.


title: Saîf-Eddine Khaoui

text: Khaoui aloitti ammattilaisuransa Toursin riveissä Ligue 2:ssa kaudella 2010–2011.


title: Saîf-Eddine Khaoui

text: Khaoui siirtyi 18. kesäkuuta 2016 Ranskan pääsarjassa pelanneeseen Marseilleen. Hän pelasi avauskaudellaan yhdeksän ottelua, mutta ei tehnyt yhtään maalia. Liigacupissa Khaoui pelasi yhden ottelun ja sai yhden syöttöpisteen.


title: Saîf-Eddine Khaoui

text: Kaudeksi 2017–2018 Khaoui siirtyi lainasopimuksella Troyesiin ilman osto optiota. Hän pelasi joukkueessa Ranskan pääsarjassa 32 ottelua ja teki niissä viisi maalia. Joukkue kuitenkin putosi kauden päätteeksi sarjatasoa alemmaksi.


title: Saîf-Eddine Khaoui

text: Khaoui pelasi ensimmäisen maaottelunsa 23. maaliskuuta 2018 Irania vastaan.


title: Saîf-Eddine Khaoui

text: Kesäkuussa 2018 Khaoui valittiin Tunisian maajoukkueeseen 2018 MM-kilpailuihin Venäjälle. Hän pelasi ensimmäisen ottelunsa Belgiaa vastaan Tunisian toisessa ottelussa.


title: IK Frej

text: Idrottsklubben Frej on urheiluseura Täbystä. Seuran jalkapallojaosto pelaa Ruotsin toiseksi korkeimmalla sarjatasolla Superettanissa. Seuralla on toimintaa myös salibandyssa.


title: Norrby IF

text: Norrby Idrottsförening on jalkapalloseura Boråsista. Seura pelaa Ruotsin toiseksi korkeimmalla sarjatasolla Superettanissa, jonne se nousi vuodeksi 2017.


title: Kymmenen laulua (Harri Saksalan albumi)

text: Kymmenen laulua on Harri Saksalan toinen sooloalbumi vuodelta 1980. Lobo Records -merkille tehdyn musiikkialbumin tuottajana toimi Pekka Aarnio ja sovittajina Markku Johansson ja Jukka Linkola.


title: Kymmenen laulua (Harri Saksalan albumi)

text: Kun Saksalan esikoisalbumilla "Vaellan vaellan" säestyksenä oli pääosin pelkkä piano, tällä levyllä Saksala esiintyy jousilla vahvistetun studioyhtyeen säestyksellä. Levy sisältää monipuolisen valikoiman suomalaisia ja kansainvälisiä lauluja, muun muassa alun perin ranskankieliset chansonit ”Vanhojen rakastavaisten laulu” (Brel) ja ”Barbara” (Kosma – Prévert), joka saa albumilla ensi kertaa alkuperäistekstin sodanvastaisuutta henkivän suomennoksen Pentti Saaritsan tekemänä. Mukana on myös kaksi Saksalan omaa sävellystä.


title: Kymmenen laulua (Harri Saksalan albumi)

text: Saksala omisti albumin saksofonisti Pekka Pöyrylle, jonka viimeiseksi levytykseksi se jäi. 1950-luvun kappaleiden myötä Saksala tekee albumilla kunniaa myös Helge Pahlmanille, joka opetti hänelle harmonikansoittoa.


title: Kymmenen laulua (Harri Saksalan albumi)

text:
1. Kulkuriveljeni Jan
2. Venezuela
3. Kun nainen puhuu
4. Katson järviin sinisiin
5. Vanhojen rakastavaisten laulu


title: Kymmenen laulua (Harri Saksalan albumi)

text:
6. Luonnonlapsi
7. Hurjan pojan koti
8. Lapsi ja ristimeri
9. Puuvillanpoimijan laulu
10. Barbara


title: Varbergs BoIS

text: Varbergs Boll- och Idrottssällskap eli Varbergs BoIS on jalkapalloseura Varbergista. Vuonna 2018 seura pelaa Ruotsin toiseksi korkeimmalla sarjatasolla Superettanissa, jossa se on pelannut vuodesta 2012 lähtien.


title: IFK Värnamo

text: Idrottsföreningen Kamraterna Värnamo on jalkapalloseura Värnamosta. Seura pelaa vuonna 2018 Ruotsin toiseksi korkeimmalla sarjatasolla Superettanissa, jossa se on pelannut vuodesta 2011 lähtien.


title: Tanskan 2. divisioona

text: Tanskan 2. divisioona on Tanskan jalkapalloilun kolmanneksi korkein sarjataso. Kaudella 2017–2018 sarjassa oli kolme lohkoa, joissa jokaisessa oli kahdeksan joukkuetta. Kausi on jaettu kahteen osaan: lohkon neljä parasta etenevät jatkolohkoon, jonka kaksi parasta nousevat Tanskan 1. divisioonaan. Lohkon neljä muuta joukkuetta joutuvat karsintalohkoon, josta neljä huonointa putoavat sarjatasoa alemmas Danmarksserieniin.


title: Oslon hiippakunta

text: Oslon hiippakunta on Norjan kirkkoon kuuluva hiippakunta. Siihen kuuluvat Oslon kaupunki sekä Asker ja Bærum. Piispanistuin on Oslossa, ja piispana on vuodesta 2017 lähtien ollut Kari Veiteberg. Tuomiokirkkona toimii Oslon tuomiokirkko.


title: Jane Birkin/Serge Gainsbourg

text: Jane Birkin/Serge Gainsbourg (tunnetaan myös nimellä Je t’aime... moi non plus) on Serge Gainsbourgin ja hänen senaikaisen rakastajattarensa Jane Birkinin duettoja ja sooloesityksiä sisältävä albumi. Albumi julkaistiin vuonna 1969 ja sisältää maailmanlaajuisen hittikappaleen ”Je t’aime... moi non plus”.


title: Jane Birkin/Serge Gainsbourg

text: Kaikki kappaleet säv. ja san. Serge Gainsbourg.


title: Tunsbergin hiippakunta

text: Tunsbergin hiippakunta on Norjan kirkkoon kuuluva hiippakunta. Siihen kuuluvat Buskerudin lääni ja Vestfoldin lääni. Piispanistuin on Tønsbergissä, ja piispana on vuodesta 2014 lähtien ollut Per Arne Dahl. Tuomiokirkkona toimii Tønsbergin tuomiokirkko.


title: Bjørgvinin hiippakunta

text: Bjørgvinin hiippakunta on Norjan kirkkoon kuuluva hiippakunta. Siihen kuuluvat Hordalandin lääni ja Sognin ja Fjordanen lääni. Piispanistuin on Bergenissä, ja piispana on vuodesta 20o8 lähtien ollut Halvor Nordhaug. Tuomiokirkkona toimii Bergenin tuomiokirkko.


title: Byyri

text: Byyri on vuonna 2016 aloittanut suomalainen jalkapalloon erikoistunut kannattajakanava, jonka sisällöt ovat kannattajien tekemiä. Byyri on uudenlainen futismedia, joka liikkuu blogien ja uutisten välimaastossa, keskittyen jalkapallokulttuuriin. Verkkosivuston jutut käsittelevät niin kotimaisia, kuin myös ulkomaisia jalkapallosarjoja. Byyrillä on noin 30 000 seuraajaa sosiaalisen median kanavissaan.


title: Stavangerin hiippakunta

text: Stavangerin hiippakunta on Norjan kirkkoon kuuluva hiippakunta. Siihen kuuluu Rogalandin lääni. Piispanistuin on Stavangerissä, ja piispana on vuodesta 2017 lähtien ollut Ivar Braut. Tuomiokirkkona toimii Stavangerin tuomiokirkko.


title: Saber Interactive

text:
Saber Interactive on yhdysvaltalainen videopelejä kehittävä yritys. Sen perustivat vuonna 2001 Andrey Iones, Matthew Karch ja Anton Krupkin. Yritys on kehittänyt Saber3D-pelimoottorin. Sabre Interactivella on studioita myös Pietarissa, Kiovassa ja Madridissa.
Saber Interactive on videopelien ohella kehittänyt myös yli 50 kasinopeliä.


title: Eric Ridder

text: Eric Ridder (1. tammikuuta 1918 Hewlett, New York – 23. heinäkuuta 1996 Locust Valley, New York) oli yhdysvaltalainen kilpapurjehtija ja olympiavoittaja.


title: Eric Ridder

text: Ridder voitti 6mR-veneluokassa olympiakultaa Helsingissä 1952. Hän opiskeli Harvardin yliopistossa.


title: Antti Kivelä

text: Antti Kivelä (s. 1966 Oulu) on suomalainen lääkäri ja poliitikko. Hän on toiminut vuodesta 2016 keskustan puoluevaltuuston ja vuodesta 2017 Kuopion kaupunginhallituksen puheenjohtajana.


title: Antti Kivelä

text: Kivelä valmistui lääketieteen lisensiaatiksi vuonna 1993 Tampereen yliopistosta. Hän aloitti vuonna 1997 työt Kuopion yliopistollisessa sairaalassa, mitä ennen hän oli työskennellyt Etelä-Karjalan keskussairaalassa sekä Lappeenrannan ja Ylämaan terveyskeskuksissa. Kivelä on sisätautien ja kardiologian erikoislääkäri ja vuodesta 2012 myös apulaisylilääkäri.


title: Antti Kivelä

text: Kivelä valittiin Kuopion kaupunginvaltuustoon kunnallisvaaleissa 2012. Hän oli toiminut aiemmin lyhyen aikaa Lappeenrannan kaupunginvaltuuston jäsenenä kunnallisvaalien 1996 jälkeen. Kuntavaalien 2017 jälkeen Kivelä valittiin Kuopion kaupunginhallituksen puheenjohtajaksi.


title: Antti Kivelä

text: Puolueessaan keskustassa Kivelä on toiminut muun muassa Kuopion kunnallisjärjestön puheenjohtajana vuosina 2014–2017 ja puoluevaltuuston puheenjohtajana vuodesta 2016. Kivelä oli ehdolla kansanedustajaksi vuoden 2015 eduskuntavaaleissa, mutta ei tullut valituksi. Hänet valittiin puoluevaltuuston johtoon sen omassa kokouksessa Torniossa marraskuussa 2016.


title: Antti Kivelä

text: Kivelä on ollut naimisissa vuodesta 1990 ja hänellä on kolme lasta. Hän harrastaa muun muassa karatea, jossa hänellä on musta vyö.


title: John Price (purjehtija)

text: John Wesley Price (19. tammikuuta 1920 Miami, Florida – 26. toukokuuta 1991 Miami, Florida) oli yhdysvaltalainen kilpapurjehtija ja olympiamitalisti.


title: John Price (purjehtija)

text: Price saavutti Star-veneluokassa parinsa John Reidin kanssa olympiahopeaa Helsingissä 1952.


title: John Reid (purjehtija)

text: John Sidney Reid (27. marraskuuta 1918 Atlanta, Georgia – 17. toukokuuta 1954 Miami, Florida) oli yhdysvaltalainen kilpapurjehtija ja olympiamitalisti.


title: John Reid (purjehtija)

text: Reid saavutti Star-veneluokassa parinsa John Pricen kanssa olympiahopeaa Helsingissä 1952.


title: Kuningas Abdilazizin yliopisto

text: Kuningas Abdilazizin yliopisto (, , myös King Abdul Aziz University; lyh. KAU) on Saudi-Arabian Jeddassa toimiva julkinen yliopisto. Alkujaan vuonna 1967 yksityisenä yliopistona perustettu oppilaitos muutettiin 1973 julkiseksi yliopistoksi. Se on nimetty kuningas Abd al-Aziz ibn Saudin mukaan.


title: Kuningas Abdilazizin yliopisto

text: Yliopistossa opiskeli vuonna 2018 noin 31 500 opiskelijaa, joista 21 prosenttia oli kansainvälisiä opiskelijoita ja naisia 54 prosenttia. Yliopiston oman sivuston mukaan opiskelijoita oli 82 152.


title: Kuningas Abdilazizin yliopisto

text: Vuonna 2017 kansainvälinen Shanghain Jiao Tong -yliopiston ARWU-yliopistoranking luokitteli yliopiston 101.-150. korkeatasoisimmaksi yliopistoksi maailmassa. Se oli tämän vertailun mukaan maansa korkeatasoin yliopisto Kuningas Saudin yliopiston kanssa. Yliopiston rankingsijoitus on noussut erityisesti vuoden 2008 jälkeen luvulla merkittävästi. THE-yliopistoranking (Times Higher Education) arvioi Kuningas Abdilazizin yliopiston arabimaiden korkeatasoisimmaksi yliopistoksi vuonna 2018.


title: Kuningas Abdilazizin yliopisto

text: Kuningas Abdilazizin yliopiston rankingsijoituksen nopeaa kohoamista on selitetty osaksi saudiyliopiston viitatuimmille huippututkijoille tarjoamilla avokätisillä, vain lyhyttä läsnäoloa edellyttävillä vierailuprofessuureilla: vierailijat mainitsevat saudiyliopiston nimen julkaisuissa toisena työpaikkanaan, vaikka tutkimustyö olisikin tehty oleellisesti muualla.


title: Richard Crooks

text: Richard Crooks (26. kesäkuuta 1900 Trento, New Jersey – 29. syyskuuta 1972 Potola Valley, Kalifornia) oli yhdysvaltalainen oopperalaulaja, äänialaltaan tenori. Hän opiskeli Sidney H. Bournen ja Frank La Forgen johdolla New Yorkissa. Laulettuaan ensin oratoriota ja pidettyään yksinlauluresitaaleja hän teki oopperadebyyttinsä Cavaradossin roolissa Hampurissa vuonna 1927. Yhdysvalloissa hän esiintyi ensimmäistä kertaa oopperassa samassa roolissa Philadelphiassa vuonna 1930. Metropolitan-oopperan-debyyttinsä hän teki vuonna 1933 Des Grieux'n roolissa. Hän päätti ammattimaisen uransa vuonna 1950.'


title: Lakewood (Kalifornia)

text: Lakewood on kaupunki Los Angelesin piirikunnassa Kaliforniassa Yhdysvalloissa. Kaupungin väkiluku oli 81 121 vuonna 2016. Lakewoodin kaupunki perustettiin 16. huhtikuuta 1954. Alueen asuinrakennuskanta koostuu enimmäkseen omakotitaloista.


title: Jacques Dutronc (vuoden 1966 albumi)

text: Jacques Dutronc on ranskalaisen laulaja-lauluntekijän Jacques Dutroncin eponyymi esikoisalbumi. Albumi julkaistiin vuonna 1966.


title: Jacques Dutronc (vuoden 1966 albumi)

text: Säv. Jacques Dutronc ja san. Jacques Lanzmann paitsi kappale ”La Compapadé”, jonka säv. ja san. Jacques Dutronc.


title: Uuno Helminen

text: Uuno Johannes Helminen (24. huhtikuuta 1897 Pori – 19. heinäkuuta 1972 Pori) oli suomalainen rakennusmestari ja rakennusurakoitsija, joka tunnetaan lukuisista Poriin ja sen ympäristökuntiin 1920–1960-luvuilla valmistuneista rakennuksista. Hänen yrityksensä urakoimia ovat muun muassa Porin vesitorni ja Nakkilan kirkko. Helminen kuului myös Porin Sato Oy:n perustajaosakkaisiin. Hän kuoli liikenneonnettomudessa saamiinsa vammoihin 75-vuotiaana heinäkuussa 1972.


title: Jacques Dutronc (vuoden 1968 albumi)

text: Jacques Dutronc on ranskalaisen laulaja-lauluntekijän Jacques Dutroncin toinen studioalbumi. Albumi julkaistiin vuonna 1968.


title: Jacques Dutronc (vuoden 1968 albumi)

text: Kaikki kappaleet säv. Jacques Dutronc ja san. Jacques Lanzmann ja Anne Ségalen.


title: Nazaire LeVasseur

text: Louis Nazaire Zéphirin LeVasseur (6. helmikuuta 1848 Québec City – 8. marraskuuta 1927 Québec City) oli kanadalainen historioitsija, urkuri, viulisti, kontrabasisti ja säveltäjä. Hän aloitti musiikinopintonsa 5-vuotiaana Antoine Dessanen johdolla. Viimeistellessään akateemisia opintojaan Québecin seminaarissa ja ottaessaan lääketieteen kursseja Lavalin yliopistossa hän samalla sai opetusta pianon- ja urkujensoitossa sekä Joseph Lyonnaisin johdolla viulunsoitossa.


title: Nazaire LeVasseur

text: Vuonna 1867 LeVasseur pääsi "L'Événement"-lehden toimittajaksi, ja vuosina 1872–1878 hän oli sen päätoimittaja. Vuonna 1869 hän oli mukana perustamassa Sainte-Cécilen musiikkiseuraa, jota hän johti vuosina 1873–1890. Hän oli myös perustamassa Septuor Haydnia. Hän johti vuonna 1878 Félicien Davidin "La perle du Brésilin" esityksen ja seurasi vuonna 1872 Dessanea Saint-Roch-kirkon urkurina.


title: Nazaire LeVasseur

text: Vuonna 1880 LeVasseur toimi kansallislaulun tilaamista varten perustetun musiikkikomitean sihteerinä. Hän soitti kontrabassoa Québecin sinfonisessa seurassa ja toimi sen varapuheenjohtajana. Hänen omien sävellystensä joukossa on lauluja, romanssi jousikvintetille ja sotilasmarssi. Hän palveli asevoimissa ja eteni majuriksi.


title: Nazaire LeVasseur

text: LeVasseurin historiallisten ja maantieteellisten artikkeleiden sarja julkaistiin vuosina 1884–1913 "Bulletin de la Société de géographie de Québecissä". Hänet muistetaan kuitenkin parhaiten vuosina 1919–1922 tehdystä työstä "La Musique" -lehden sarjassa "Musique et musiciens à Québec" ja "Réminiscences d'antanissa". "La Musique" -lehden sarjasta "Musique et musiciens à Québec: souvenirs d'un amateur" ja "Réminiscences d'antanista".


Kuningas Abdullahin tiede- ja teknologiayliopisto (, , lyh. KAUST) on Saudi-Arabian länsirannikolla Punaisenmeren äärellä, Makkahin provinssissa Jeddan pohjoispuolella sijaitsevassa Thuwalissa toimiva yksityinen yliopisto. Tutkimusyliopisto on nimetty kuningas Abdullah ibn Abdilaziz Al Sa’udin (1924–2015) mukaan. Vuonna 2009 toimintansa aloittanut yliopisto on sai jo perustamisvaiheessa tuekseen muhkean 13 miljardin dollarin säätiön.


title: Kuningas Abdullahin tiede- ja teknologiayliopisto

text:
Pienessä, luonnontieteeneen ja tekniikan tutkimukseen keskittyvässä yliopistossa opiskeli syyskuussa 2017 noin 1 000 maisteri- ja tohtoriopiskelijaa. Opiskelijoista 80 prosenttia suoritti tohtoriopintoja. Miehiä opsiskelijoista oli 63 prosenttia ja kansainvälisiä opiskelijoita 69 prosenttia. Vakituiseen opetushenkilökuntaan kuului runsas 150 henkeä. Lisäksi yliopistossa työskenteli noun 750 tutkijaa. Kaikkiaan KAUST muodosti noin 2 200 ihmisen työyhteisön.
Vuonna 2017 kansainvälinen Shanghain Jiao Tong -yliopiston ARWU-yliopistoranking luokitteli KAUSTin sijalle 201.-300. maailmassa. Se oli tässä vertailussa maansa kolmanneksi korkeatasoin yliopisto Kuningas Abdilazizin yliopiston ja Kuningas Saudin yliopiston jälkeen. Yliopiston sijoitus on noussut kansainvälisissä yliopistovertailuissa erittäin nopeasti 2010-luvulla.


title: Monteliuksen periodit

text: Monteliuksen periodit ovat tanskalaisen Oscar Monteliuksen 1800-luvulla kehittämä esineiden typologiaan ja keskinäiseen esiintymisjärjestykseen perustuva kolmijakoiseen pääjakoon kivikauden, pronssikauden ja rautakauden ajoituksien tarkempi esitystapa.


title: Monteliuksen periodit

text: Alkuperäisen kolmijakoisen esitystavan esitti Christian Jürgensen Thomsen, mutta Monteliuksen työ tarkensi tätä edelleen. Hän jakoi tanskalaisen neoliittisen kivikauden esineet niiden esiintymisjärjestyksen mukaan neljään periodiin I, II, III ja IV. Samanlaisen jaon hän laati Skandinavian pronssikaudelle yeoksessaan "Om tidsbestämning inom bronsåldern med särskilt avseende på Skandinavien", jossa periodeja oli kuusi I, II, ..., VI. Radiohiiliajoituksilla on myöhemmin voitu määrittää periodeille ajoitukset, joita esitetään viereisessä taulukossa. Ajoituksia tarkennetaan edelleen.


title: Monteliuksen periodit

text: Pronssikauden kaksijako vanhempaan- ja nuorempaan pronssikauteen on jako periodeihin I, II ja II ja sitten IV, V ja VI.


title: Monteliuksen periodit

text: Vastaavanlainen periodisointi on laadittu laajemmalle kontekstille eli koko Euroopalle Paul Reiecken toimesta.


title: Antoine Dessane

text: Marie Hippolyte Antoine Dessane (9. joulukuuta 1826 Forcalquier – 8. kesäkuuta 1873 Québec City) oli ranskalaissyntyinen, kanadalaistunut säveltäjä, pianisti, urkuri, sellisti ja pedagogi. Hänestä tuli 10-vuotiaana yksi Pariisin konservatorion nuorimmista opiskelijoista. Hän myös pääsi Luigi Cherubinin suosioon. Hän muutti Québec Cityyn vaimonsa ja tyttärensä kanssa heinäkuussa 1849. Hän vietti vuodesta 1865 alkaen myös neljän vuoden jakson Yhdysvalloissa.


title: Antoine Dessane

text: Dessanen teosten käsikirjoitukset ovat pääasiassa Québecin seminaarin ja Lavalin yliopiston arkistoissa. Hänen tuotantoonsa kuuluu muun muassa messuja "Fantaisie-Sonate" huilulle ja jousikvintetille sekä muuta kamarimusiikkia ja sekulaari kantaatti.


title: USS Wyandotte (1864)

text: USS Wyandotte (ex- USS Tippecanoe ja ex- USS Vesuvius) oli Yhdysvaltain laivaston vuonna 1864 vesillelaskettu Canonicus-luokan monitori.


title: USS Wyandotte (1864)

text: Miles Greenwood valmisti "USS Tippecanoeksi" nimetyn aluksen John Litherburyn telakalla Cincinnatissa Ohiossa, missä köli laskettiin 28. syyskuuta 1862. Alus laskettiin vesille 22. joulukuuta 1864, mutta se valmistui vasta vuonna 1866 maattuaan ankkurissa New Orleansissa. Vuonna 1869 alus nimettiin kahdesti uudelleen 15. kesäkuuta "USS Vesuviukseksi" ja 10. elokuuta "USS Wyandotteksi".


title: USS Wyandotte (1864)

text: Alus makasi 1870-1872 ankkurissa Key Westissä Floridassa ja Philadelphian laivastontelakalla. Aluksella tehtiin muutostöitä 1873-1874 John Roachin telakalla Chesterissä Pennsylvaniassa. Alus otettiin palvelukseen 24. tammikuuta 1876 päällikkönään luutnantti Thomas C. Terrell.


title: USS Wyandotte (1864)

text: Alus liitettiin kotisatamanaan Hampton Roads Virginiassa Pohjois-Atlantin laivueeseen, jonka mukana se oli Yhdysvaltain itärannikolla vuoden 1879 osallistuen koulutukseen ja erilaisiin harjoituksiin. Myöhemmin alus oli asema-aluksena Washington D.C.:ssä ennen reserviin siirtoa 1885. Alus oli ankkuroituna sekä Richmondissa että Nofolkissa.


title: USS Wyandotte (1864)

text: Alus siirrettiin 1896 Connecticutin valtion miliisille, missä tehtävässä se oli Espanjan-Yhdysvaltain sodan alkaessa. Kansalaisten Espanjan laivaston uhan aiheuttaman pelon hälventämiseksi laivasto palautti vanhoja sotalaivoja palvelukseen, jolloin "Wyandottekin" palautettiin palvelukseen 30. huhtikuuta 1898 päällikkönään luutnantti John B. Milton. Alus purjehti 17. toukokuuta New Havenista Connecticutista Bostoniin suojaamaan kaupunkia mahdollisilta iskuilta. Alus oli Bostonissa 19. toukokuuta-5. syyskuuta.


title: USS Wyandotte (1864)

text: Sotatoimien päätyttyä alus purjehti Philadelphiaan, minne se saapui 9. syyskuuta. Alus poistettiin palveluksesta 20. syyskuuta ja se myytiin romutettavaksi 17. tammikuuta 1899.


title: Vakka-Rasti

text: Vakka-Rasti Ry. (VaRa) on vuonna 1972 perustettu uusikaupunkilainen suunnistusseura. Seuralla oli 31.12.2017 288 jäsentä.


title: Jukolan Osuuskauppa

text: Jukolan Osuuskauppa on S-ryhmään kuuluva alueosuuskauppa, joka toimii Nurmeksen seudulla. Yrityksen toimialoja ovat päivittäistavarakauppa, käyttötavarakauppa, ravintolatoiminta, rautakauppa ja liikennemyymälätoiminta.


title: Jukolan Osuuskauppa

text:
Jukolan Osuuskauppa on perustettu vuonna 1909. Vuonna 1984 osuuskauppaan sulautui Juuan Osuuskauppa, jolloin osuuskauppa saavutti nykyisen alueellisen kokoonpanonsa.
Jukolan Osuuskauppa on Suomen pienin alueosuuskauppa liikevaihdoltaan, henkilökunnaltaan sekä asiakasomistajien määrältään. Osuuskaupalla ei ole Sokos Hotellia, Sokos-tavarataloa eikä Prisma-hypermarkettia. Osuuskauppa on vuodesta 2011 lähtien ollut Suomen alueosuuskaupoista ainoa, jolla ei ole Prismaa (sinä vuonna Varuboden-Oslaan yhdistyneellä Osuuskauppa Osla Handelslagilla ei ollut myöskään omaa Prismaa).


title: Jukolan Osuuskauppa

text: ABC


title: Jukolan Osuuskauppa

text: S-market


title: Jukolan Osuuskauppa

text: Sale


title: Jukolan Osuuskauppa

text: Rautakauppa


title: Agderin ja Telemarkin hiippakunta

text: Agderin ja Telemarkin hiippakunta on Norjan kirkkoon kuuluva hiippakunta. Siihen kuuluu Itä-Agderin lääni, Länsi-Agderin lääni sekä Telemarkin lääni. Piispanistuin on Kristiansandissa, ja piispana on vuodesta 2013 lähtien ollut Stein Reinertsen. Tuomiokirkkona toimii Kristiansandin tuomiokirkko.


title: Agderin ja Telemarkin hiippakunta

text: Hiippakunta perustettiin nimellä Christianssandin hiippakunta vuonna 1682, kun Stavangerin piispanistuin siirtyi Kristiansandiin. Hiippakunnan nimi vaihtui Agderin hiippakunnaksi vuonna 1925, jolloin Rogalandin lääni muodosti uuden Stavangerin hiippakunnan. Vuonna 2005 hiippakunta otti nimekseen Agderin ja Telemarkin hiippakunta.


title: Teikkohapot

text: Teikkohapot ovat hiilihydraattiyksiköistä koostuvia polymeerejä, jotka muodostavat tärkeän osan grampositiivisten bakteerien solukalvon ja soluseinän rakennetta. Teikkohappojen tehtävänä bakteerisoluissa on sitoutua positiivisiin ioneihin ja ympäristöön.


title: Teikkohapot

text: Teikkohappojen rakenteessa hiilihydraattiyksiköt ovat yhdistyneet toisiinsa fosfodiesterisidoksilla. Tyypillisesti hiilihydraattiyksikkö on ribitoli tai glyseroli. Runkoon liittyy myös muita hiilihydraatteja kuten glukoosi, N-asetyyliglukosamiini tai N-asetyyligalaktosamiini. Tämän lisäksi rakenteeseen voi olla esteröityneenä glysiiniaminohappoja. Teikkohapot sitoutuvat gram-positiivisten bakteerien soluseinän polysakkarideihin tai proteiineihin. Ne voivat sitoutua myös solukalvon lipideihin, jolloin niitä kutsutaan lipoteikkohapoiksi. Teikkohappojen kokonaisvaraus on negatiivinen johtuen negatiivisesti varautuneista fosfaattiyksiköistä.


title: Teikkohapot

text: Teikkohapot sitoutuvat muun muassa magnesium- ja kalsium-ioneihin ja kuljettavat niitä soluihin ja vaikuttavat bakteerin ympäristön ionitasapainoon. Lipoteikkohapoilla on tehtävä myös bakteerisolujen sitoutumisessa ympäristöönsä.


title: Mellano

text: Mellano on Lapinlahdella toimiva kiintokalusteiden ja MDF-ovien valmistaja. Se on osa pyhäntäläistä PRT-Forest-konsernia.


title: Mellano

text: Mellano tekee ovia ja kalusteita alihankintana muun muassa AINA-keittiöille, Puustelli Groupille, Novartille, Domus-yhtiöille ja Isku-keittiöille.


title: Mellano

text: Mellano Oy on perustettu vuonna 1992, ja sen toimitusjohtaja on Janne Tapio Lehtonen. Vuoteen 2015 saakka Mellanolla oli toimintaa myös Pieksämäellä. Vuonna 2017 Mellano Oy:n liikevaihto oli 11,9 miljoonaa euroa ja henkilöstömäärä 84.


title: Mellano

text: Mellano Oy:n tuotteisiin kuuluvat keittiö-, kylpyhuone- ja vaatekaappien ovet, kalusterungot, työtasot ja välitilat, helat ja vetimet, altaat, hanat, liesituulettimet ja muut kiintokalusteisiin liittyvät tarvikkeet. Materiaaleina tuotteissaan Mellano käyttää laminaattia, massiivipuuta, alumiinia, graniittia, kvartsia sekä lasia.


title: Männynkäävät

text: Männynkäävät ("Porodaedalea") on arinakääpäsuku, joka on erotettu "Phellinus"-suvusta muun muassa DNA-analyysien perusteella, ja sen on katsottu jo pitkään mikroskooppisesti dimiittisen – eli siinä on sekä tukirihmoja että alkeisrihmoja – rakenteensa muodostavan oman lajiryhmänsä arinakääpien sisällä. Suomessa on kolme tunnettua sukuun kuuluvaa lajia: männynkääpä ("P. pini"), kuusenkääpä ("P. chrysoloma") ja siperiankääpä ("P. abietis").


title: Marietta-luokka

text: Marietta-luokka oli Yhdysvaltain laivaston kahden aluksen muodostama ironclad jokimonitoriluokka, joiden kölit laskettiin kesällä 1862. Rakennustyöt sisällissodan aikana olivat hitaita osittain työvoimapulan vuoksi ja ne valmistuivat vasta joulukuussa 1865 sotatoimien päätyttyä. Laivasto hyväksyi alukset vasta 1866 sijoittaen ne heti reserviin. Alukset myytiin 1873 ilman palvelukseenottoa.


title: Marietta-luokka

text: Alukset olivat osa suurempaa ironclad alusten hankintaa, joka tilattiin Hampton Roadsin taistelun jälkeen laivaston luovuttua City-luokan kasemattialusten lisähankinnasta ja päätettyä hankkia niiden sijaan monitoreja. Aluksilla oli tarkoitus saavuttaa Mississippi-joen ja sen sivujokien hallinta.


title: Marietta-luokka

text: Alkuperäisen suunnitelman mukaan luokan alusten tuli muistuttaa "USS Ozarkia". Tykkitorni oli sijoitettu keulaan ja ohjaushytti perään. Aluksilla oli kaksi savuhormia kuten Mississippi-joen höyryaluksissa. Suunnitelmiin oli mahdollistettu myös "USS Monitorin" kaltainen pyramidirakenne, jossa ohjaushytti oli tykkitornin katolla. Ohjaushytti siirrettiin todennäköisesti tykkitornin katolle kuitenkin jo ennen valmistumista.


title: Marietta-luokka

text: Alukset olivat 53,9 metriä pitkiä ja 15,2 metriä leveitä. Uppouman ollessa 487 tonnia, jolloin niiden syväys oli 1,5 metriä. Propulsiojärjestelmänä oli neljä kattilaa, jotka tuottivat voiman kahdelle höyrykoneelle. Aluksissa oli yksi potkuri ja niiden huippunopeus oli yhdeksän solmua. Alusten varastoissa oli maksimissaan 150 tonnia hiiltä.


title: Marietta-luokka

text: Alusten aseistuksena oli kaksi Dahlgrenin valmistamaa 11 tuuman matalapaine tykkiä, jotka kumpikin painoivat 7 300 kilogrammaa. Tykit ampuivat 61,7 kg ammuksia jopa 3 340 metriin viidentoista asteen korotuskulmalla. Tornin ja ohjaushytin suojana oli 152 millimetrin panssarointi ja kannessa sekä rungossa 32 millimetrin panssarointi.


title: Marietta-luokka

text: Tomlinson and Hartupee Company vastaanotti 16. toukokuuta 1862 tilauksen kahden aluksen valmistamisesta. Alukset valmistettiin yhtiön Pittsburghin telakalla Pennsylvaniassa. Työt etenivät hitaasti työvoimapulan ja laivaston vaatimien muutosten vuoksi. Yhdysvaltain hallinto allokoi 188 000 dollaria kummankin aluksen valmistamiseen, mutta lopullinen hinta nousi 235 039 dollariin muutosten aiheuttamien lisätöiden vuoksi.


title: Real Steel

text: Real Steel on vuonna 2011 julkaistu tieteis- ja toimintaelokuva. Elokuva sijoittuu vuoteen 2020, milloin ihmisiä ei enää kiinnosta normaali nyrkkeily, vaan he asettavat robotit hoitamaan homman. Elokuvassa isä, joka luopui pojastaan heti kun hän syntyi, ottaa hänet yhdentoista vuoden eron jälkeen takaisin huostaansa, ja aloittaa poikansa kanssa kunnon robomittelön Zeusta - koko maailman vahvinta robottia - vastaan.


title: Skelhøj

text: Skelhøj on Tanskan Etelä-Jyllannissa Tobølissä Riben lähellä sijaitseva Skandinavian pronssikauden kulttuurin hautakumpu. Se kuuluu 26 hautakummun ryhmään, jotka on rakennettu Kongeån jokilaakson reunalle. Se ajoitetaan Monteliuksen periodeille II eli se ajoitetaan noin 1400 eaa.


title: Skelhøj

text: Hautakumpu tutkittiin vuosina 2002–2004, jolloin selvitettiin hautakummun rakentamista. Maatumattoman turpeen jäljet näkyivät kaivauksissa selvästi, mikä helpotti rakentamisvaiheiden selvittämistä. Turveaines kuorittiinkin kummusta erilaisia rakenteita myöten, mutta aines on kasattu uudestaan kumpareeksi tutkimusten jälkeen.


title: Skelhøj

text: Hautakummusta on esillä oikean kokoinen poikkileikkaus rakenteesta Sønderskovin museossa.


title: Skelhøj

text: Hautakummun halkaisija kaivauksien alkaessa oli 30 metriä ja korkeus viisi metriä. Hautakummun alkuperäiseksi korkeudeksi arvioidaan kuitenkin 7,5 metriä, mikä on tehnyt sen suurimmaksi seudunsa hautakummuista. Hautaus aloitettiin polttamalla hautakummun maapohjan kasvillisuus. Sitten tuotiin tammiarkku paikalleen, joko valmiiksi veistettynä tai vasta paikan päällä veistäen, kuten tiedetään tehdyn. Vainaja asetettiin sitten tammiarkkuun ja sinne laitettiin mukaan joitakin hauta-antimia. Arkun kansi suljettiin ja arkku peitettiin pienellä kiviröykkiöllä. Tämän jälkeen alettiin rakentamaan hautakumpua sen ympäri. Se oli rakennettu leikkaamalla niittyjen tai peltojen heinäturvetta levyiksi, joita oli helppo heitellä toistensa päälle. Rakentaminen suoritettiin yhtäjaksoisesti alusta loppuun.


title: Skelhøj

text: Rakentamista ohjattiin latomalla maahan kivirivejä ja -kehiä, jotka ohjasivat kummun rakennustyötä. Hautakummun rakentajat saivat kukin oman kahdeksasta sektorinsa, jota he rakensivat samassa tahdissa kuin muutin rakentajat. Sektoreiden lisäksi kummun korkeutta lisääviä vaiheita oli kuusi. Korkeuden lisäämisvaiheessa rakennettiin ensiksi aikaisemman vaiheen ympärille turpeesta muuri, jonka sisään jäänyt alue täytettiin turpeella. Aina kun hautakummun rakentamisessa päästiin uuteen vaiheeseen, otti jokin tiimi tehtäväkseen rakentaa määrätyn osan kumpua ja he tekivät sen hakemalla samasta kohtaa niityä kaikki tarvitsemansa turpeet. Työt sujuivat siis kuin hyvin hioutuneiden käytänteiden mukaisesti ja ehkä asiaan perehtyneiden ammattilaisten ohjaamina. Rakentamisessa käytettiin myös vettä, jota lisättiin hautakummun ytimeen tai jopa kaikkiin kummun rakenteisiin. Viimeisen vaiheen ympärillä löytyi kivikehä.


title: Skelhøj

text: Hautakummun vaikutuksista asuttuun ympäristöön selviää, kun lasketaan niityiltä nostettavien turvepaakkujen vaatima pinta-ala. Kukin hautakumpu vaati noin 0,5–10 hehtaaria turvetta, riippuen hautakummun koosta. Tobølin hautakumpuryhmän rakentamiseksi on samoilta pelloilta ja niityiltä jouduttu ottamaan toistamiseen turvetta rakennusmateriaaliksi. Jo yhden hautakummun rakentaminen oli verottanut maatalon laidunmaata ja viljelymaata jonkin verran. Hautakummun rakentamisessa arvioidaan olleen yhdestä useampaan sata rakentajaa. Tämä rasite ei kuitenkaan ole estänyt tanskalaisia aikoinaan rakentamasta 85 000 hautakumpua noin 400 vuodessa.


title: Skelhøj

text: Hautakummun hautauksesta ei ole jäännyt mitään tutkittavaksi. Se on tutkijoiden mukaan ryöstetty kahdesti. Ensimmäinen ryöstö tehtiin todennäköisesti heti hautakummun valmistuttua ja toinen vasta 1800-luvulla. Tämän vuoksi ei tammiarkku ole säilynyt nykypäiviin asti. Arkun asento, joka tiedetään hautakummun jäänteiden perusteella, oli itä-länsi-suuntainen. Syy, miksi hautaryöstö tapahtui, liittyi todennäköisesti vainajan varallisuuteen.


title: RadioPlay

text: RadioPlay on Bauer Median suoratoistopalvelu audiosisällöille. Palvelussa voi kuunnella esim. Radio Novan, Iskelmän, Radio Cityn ja Kissin ohjelmia myös jälkikäteen.


Star Wars: The New Jedi Order - Vector Prime on R. A. Salvatoren kirjoittama Tähtien Sota -romaani vuodelta 1999. Se on The New Jedi Order -kirjasarjan ensimmäinen osa.


title: Jacques Dutronc (vuoden 1969 albumi)

text: Jacques Dutronc on ranskalaisen laulaja-lauluntekijän Jacques Dutroncin kolmas studioalbumi. Albumi julkaistiin vuonna 1969.


title: Weizmannin tiedeinstituutti

text: Weizmannin tiedeinstituutti (, ) on maisteri- ja tohtoriopintoja tarjova julkinen tutkimuskorkeakoulu Israelin Rehovotissa. Korkeakoulu on perustettu vuonna 1934, ja se toimi ennen Israelin valtion syntyä nimellä "Daniel Sieffin tutkimusinstituutti" (, 1934–1949). Sittemmin tutkimuslaitos nimettiin Israelin ensimmäisen presidentin, kemisti Chaim Weizmannin mukaan.


title: Weizmannin tiedeinstituutti

text: Pieni tutkimuskorkeakoulu on keskittynyt luonnontieteisiin ja eksakteihin tieteisiin. Vuonna 2017 kansainvälinen Shanghain Jiao Tong -yliopiston ARWU-yliopistoranking luokitteli Weizmannin tiedeinstituutin sijalle 101.-150. maailmassa. Se oli tässä vertailussa maansa korkeatasoimpia korkeakouluja, samoin koko Lähi-idän ja Länsi-Aasian arvostetuimpia yliopistollisia oppilaitoksia. Instituutissa työskennelleet tutkijat ovat saaneet useita Nobel- ja Turing-palkintoja. Palkittuja tutkijoita ovat muun muassa Amir Pnueli (1996 Turing), Adi Shamir (2002 Turing), Ada Yonath (2009 kemian Nobel), Shafi Goldwasser (2012 Turing), Michael Levitt (2013 kemian Nobel), ja Arieh Warshel (2013 kemian Nobel).


title: Weizmannin tiedeinstituutti

text: Weizmannin instituutissa ei ole alemman korkeakouluasteen opetusta. Vuonna 2017 instituutissa opiskeli noin 1 000 maisteri- tai tohtoriopiskelijaa. Noin 70 prosenttia opiskelijoista on tohtoriopiskelijoita. Opettajat, tutkijat ja muu henkilökunta mukaan luettuna tiedeinstituutti muodostaa noin 2 500 ihmisen yhteisön.


title: Hurmio (kappale)

text: Hurmio ("Ecstasy") on José Belmonten säveltämä tango vuodelta 1952. Siitä on tullut maailmankuulu sekä eri kielillä laulettuina versioina että orkesterikappaleena ja muina instrumentaalisovituksina. Suomeksi sen levyttivät ensimmäisenä Juha Eirto ja Metro-tytöt vuonna 1955. Suomalaiset sanat tangoon on tehnyt Reino Helismaa salanimellä Rauni Kouta.


title: Hurmio (kappale)

text: Muita ”Hurmion” lauletun version suomalaisia levyttäjiä ovat Kipparikvartetti (1957), Olavi Virta (1957), Eino Grön (1975), Väinö Lehtinen (1978), Topi Sorsakoski (1985), Reijo Taipale (1990), Tapani Kansa (1993) ja Sauli Lehtonen (1995). Instrumentaaliversioita ovat levyttäneet Pärre Förars ja Ingmar Englund (viulu ja kitara, 1956), Taito Vainio (harmonikka, 1959) ja Rauno Lehtinen (1982).


title: Tekstitaidon koe

text: Tekstitaidon koe on osa äidinkielen ylioppilaskoetta. Äidinkielen koe on jakautunut vuodesta 2007 lähtien esseekokeeseen ja tekstitaidon kokeeseen. Tekstitaidon kokeessa on määrätty tutkittavaksi abiturientin "kriittistä ja kulttuurista lukutaitoa ja kielellistä ilmaisukykyä". Ensisijaisesti kyseessä on lukutaidon koe ja sen tehtävät liittyvät valmiisiin pohjateksteihin (esimerkiksi uutisteksteihin). Näissä tehtävissä voidaan kysyä pohjatekstien merkityksiin tai rakenteisiin liittyviä kysymyksiä. Tuottamistehtävässä abiturientin on käytettävä odotuksenmukaisen vastaustekstin sijaan jotain muuta tekstilajia.


title: Tekstitaidon koe

text: 2017 koetilaisuudessa kokelaille jaettiin A4-kokoinen, enintään kahdeksansivuinen vihkonen, joka sisältää tehtävänannot ja aineiston. Aineistona oli asiatekstejä — esimerkiksi artikkeleita, uutisia, mielipidekirjoituksia — ja kaunokirjallisia tekstejä sekä kuvamateriaalia.


title: Tekstitaidon koe

text: Tekstitaidon kokeen arviointikohteet ovat


title: Tekstitaidon koe

text: • tehtävänannon noudattaminen


title: Tekstitaidon koe

text: • vastaustekstin sisältöainekset


title: Tekstitaidon koe

text: • käsitteiden käyttö


title: Tekstitaidon koe

text: • tekstin rakentaminen


title: Tekstitaidon koe

text: • kieli


title: Tekstitaidon koe

text: • kokonaiskuva lukutaidosta.


title: Tekstitaidon koe

text: Yle.fi: Abitreenit/Äidinkielen tekstitaidon koetehtäviä ja vastauksia


title: Täysikuu (kappale)

text: Täysikuu on Toivo Kärjen säveltämä ja Reino Helismaan sanoittama tango vuodelta 1954. Salanimillä Pedro de Punta ja Orvokki Itä julkaistu kappale kuultiin ensi kerran Olavi Virran laulamana elokuvassa "Minä soitan sinulle illalla".


title: Täysikuu (kappale)

text: ”Täysikuun” ovat levyttäneet Virran lisäksi myös Taisto Tammi (1964), Henry Theel (1969), Pasi Kaunisto (1974 ja 1978), Eino Grön (1977), Reijo Taipale (1977, 1980 ja 1985), Eini (1978), Reijo Kallio (1980), Katri Helena (1982), Topi Sorsakoski (1985) ja Tapani Kansa (1992). Instrumentaaliversioita ovat tehneet muiden muassa Esko Könönen (1960), Kalevi Nyqvist (1968) ja Malando (1978).


title: Täysikuu (täsmennyssivu)

text: Täysikuu voi tarkoittaa seuraavia:


title: Glen Coe

text: Glen Coe () on laakso eli "glen" Ylämaan alueella Skotlannissa. Se ulottuu Loch Leveniin asti, jossa Coe-joki laskee Atlanttiin. Alkupäässään sisämaan puolella Glen Coe on jääkaudella hioutunut notko, jota reunustavat yli 900 metriä korkeat vuoret. Helmikuussa 1692 laaksossa tehtiin verilöyly, jossa surmattiin Glencoen Macdonaldeja. Nykyisin laakso on lähes asumaton.


title: Glen Coe

text: Perimätiedon mukaan kelttiläinen runoilija Ossian syntyi Glen Coessa.


title: Fasolada

text:
Fasolada (), fasulada (φασουλάδα, "fasouláda") eli fasolia (φασόλια, "fasólia") on kreikkalaiseen keittiöön kuuluva papukeitto, jossa on valkoisia papuja, tomaattia, porkkanaa, selleriä sekä kreikkalaista neitsytoliiviöljyä.
Fasoladaa on kuvattu ”Kreikan kansallisruoaksi”, sillä se on historiallisesti hyvin yleinen perusruoka. Keiton juuret saattaavat olla jo antiikin Kreikassa, jossa papujen keittämiselle oli oma juhlakin, nykyisen lokakuun aikaan vietetty Pyanopsia. Turkkilaisessa keittiössä keittoa vastaa "kuru fasulye" ja arabialaisessa keittiössä "fasoulia".


title: Nivala (sukunimi)

text: Nivala on sukunimi, joka on muun muassa seuraavilla suomalaisilla henkilöillä:


title: Gemista

text:
Gemista (, ”täytetyt”; lausutaan ”jemista”) on kreikkalainen nimitys täytetyille kasviksille, yleensä paprikoille ja pihvitomaateille. Täytteenä käytetään yleensä riisiä ja yrttejä, mutta täyte voi olla myös jauhelihaa.
Gemista on esimerkki "laderá"-tyypin ruoista eli ruoista, jotka valmistetaan oliiviöljyyn. Gemistaa valmistetaan erityisesti kesäaikaan, kun paprikat ja tomaatit ovat tuoreita. Laajasti ottaen gemista voi viitata myös muihin täytettyihin ruokia-aineisiin, kuten täytetyt kesäkurpitsat, munakoisot ja sienet tai jopa merenelävät kuten mustekala.


title: Nigeria Airwaysin lento 2120

text: Nigeria Airwaysin lento 2120 oli 11. heinäkuuta 1991 lennetty Nigeria Airwaysin tilauslento Saudi-Arabian Jeddasta Nigerian Sokotoon. Kanadalaiselta Nationairilta wet lease -sopimuksella vuokratun Douglas DC-8-61 -koneen laskutelineesta puhkesi kaksi rengasta sen lähtiessä Jeddan Kuningas Abdilazizin lentoasemalta. Miehistö jatkoi lähtökiitoa, jolloin kiitotiehen hanganneet renkaat syttyivät tuleen kitkasta. Kun laskutelineet nostettiin, tuli pääsi vaurioittamaan lentokoneen järjestelmiä ja leviämään matkustamoon. Kone syöksyi maahan miehistön yrittäessä palata Jeddaan.


title: Nigeria Airwaysin lento 2120

text: Lennolla oli 247 matkustajaa, jotka olivat palaamassa hadž-pyhiinvaellukselta, sekä 14 miehistön jäsentä. Kaikki koneessa olleet 261 ihmistä kuolivat tulipalossa ja maahansyöksyssä. Onnettomuus on pahin DC-8-koneelle sattunut ja Saudi-Arabian historian toiseksi pahin lento-onnettomuus niin ikään tulipalossa tuhoutuneen Saudian lennon 163 jälkeen.


title: Nigeria Airwaysin lento 2120

text: Onnettomuuskone oli vuonna 1968 Douglas Aircraft Companyn Long Beachin tehtaalta valmistunut DC-8-61 (rekisteritunnus , valmistenumero 45982), jonka voimalaitteina oli neljä Pratt & Whitney JT3D-3B -puhallinturbiinia. Se toimitettiin 29. maaliskuuta 1968 Eastern Air Linesille. Japan Airlines vuokrasi koneen Easterniltä maaliskuussa 1970 ja osti myöhemmin sen itselleen. Kone oli Japan Airlinesilla tammikuuhun 1984, jolloin Capitol Air hankki sen. Nationairille kone tuli joulukuussa 1984. Vuonna 1986 se oli kolmen kuukauden ajan vuokralla Air Algériella, ja vuonna 1988 sitä vuokrasivat Sudan Airways ja Hispania Líneas Aereas ja vuonna 1989 Air Jamaica. Nigeria Airwaysin käyttöön se tuli heinäkuussa 1991.


title: Nigeria Airwaysin lento 2120

text: Koneen 47-vuotias kapteeni oli lentänyt 10 700 tuntia, joista 1 000 DC-8:lla. 36-vuotiaalla perämiehellä lentotunteja oli 8 000, joista 550 DC-8:lla, ja 46-vuotiaalla lentoinsinöörillä 7 500 tuntia, joista 1 000 DC-8:lla.


title: Nigeria Airwaysin lento 2120

text: Onnettomuuskone saapui Jeddaan 10. heinäkuuta kello 14. Sen oli tarkoitus palata Nigeriaan jo samana päivänä, mutta ongelmat matkustajien käsittelyssä viivyttivät lähtöä seuraavaan päivään. Nationairin koordinaattori soitti miehistön lentokentälle lopulta kolmelta aamuyöllä. He lähtivät hotellilta neljältä ja olivat perillä lentokentällä viideltä.


title: Nigeria Airwaysin lento 2120

text: Hieman ennen kahdeksaa, kun koneen lastaus alkoi olla valmis, miehistöön kuulunut mekaanikko ilmoitti koordinaattorille tarvtsevansa typpeä, koska koneen vasemman päälaskutelineen sisempi takarengas ei ollut riittävän täynnä. Mekaanikko kävi huoltohallilla, jonka typpipullot olivat kuitenkin tyhjät. Typpeä olisi ollut saatavilla Saudi Arabian Airlinesin huoltohallilta, mutta se olisi väistämättä johtanut lähdön viivästymiseen, ja yhtiön projektipäällikkö käski jättämään renkaan täyttämättä.


title: Nigeria Airwaysin lento 2120

text: Lento 2120 lähti liikkeelle kiitotiellä 34L kello 8:27:58. Noin 15 sekuntia lähdön jälkeen ohjaamossa alkoi kuulua värähtelyä. Miehistö arveli äänen olevan peräisin puhjenneesta renkaasta, mutta ei keskeyttänyt lentoonlähtöä. Kiitotielle jääneiden jälkien perusteella rengas alkoi hajota tässä vaiheessa, ja myös viereisestä renkaasta alkoi jäädä jälkiä. 47 sekuntia lähdön jälkeen perämies ihmetteli jälleen ääneen tärinää. Puhjenneen renkaan viereinen rengas ei enää pyörinyt lainkaan ja kului hankauksesta vanteeseen asti. Kone nousi ilmaan noin minuutin liikkeelle lähtemisen jälkeen. Silminnäkijöiden mukaan vasen laskuteline oli tulessa. Kun laskutelineet oli nostettu, liekkejä ei enää näkynyt.


title: Nigeria Airwaysin lento 2120

text: Pian lentoonlähdön jälkeen lentoinsinööri ilmoitti matalan paineen varoitusvalojen syttymisestä ja 12 sekuntia myöhemmin paineistuksen menetyksestä. Seuraavien kolmen minuutin aikana varoituksia tuli muun muassa spoilereista, hydraulijärjestelmästä, laskutelineistä ja laskusiivekkeistä. Kaksi minuuttia 37 sekuntia liikkeelle lähtemisen jälkeen kapteeni pyysi lennonjohdolta lupaa jäädä 2 000 jalkaan (610 metriä) paineistusongelman vuoksi. Hän käytti radiokutsua ”Nationair 2120”, kun oikea kutsu olisi ollut ”Nigerian 2120”, mikä sai lennonjohtajan luulemaan, että kyseessä oli Jeddaa lähestyvä Saudi Arabian Airlinesin lento. Niinpä hän antoi koneelle luvan nousta 3 000 jalkaan (915 metriä), minkä kapteeni kuittasi käyttämättä mitään radiokutsua. Tämän seurauksena lennonjohtaja luuli seuraavan kolmen minuutin ajan keskustelevansa Saudi Arabianin koneen kanssa.


title: Nigeria Airwaysin lento 2120

text: Neljä minuuttia liikkeelle lähtemisen jälkeen lento 2120 saavutti 3 000 jalan korkeuden. Kapteeni pyysi lennonjohdolta suuntaa takaisin Jeddaan, mutta perämies keskeytti hänet ja ilmoitti hätätilasta. Koneen jatkaessa lähestymistä ohjaamoon tuli lentoemäntä, joka kertoi matkustamossa olevan savua. Pian sen jälkeen perämies totesi, että siivekkeet eivät enää toimineet. Tämän jälkeen koneen mustat laatikot lakkasivat nauhoittamasta kello 8:33:33. Kapteeni ohjasi tässä vaiheessa konetta ja oli yhteydessä lennonjohtoon. Hän ilmoitti useita kertoja ohjausvaikeuksista. Lennonjohtaja huomasi vasta tällöin, mikä kone oli vaikeuksissa, ja alkoi ohjeistaa miehistöä kohti lentokenttää.


title: Nigeria Airwaysin lento 2120

text: Kone oli noin 18 kilometrin päässä lentokentältä ja noin 2 200 jalan (670 metriä) korkeudessa, kun miehistö todennäköisesti laski laskutelineet ja koneesta alkoi putoilla uhreja. Palo oli luultavasti polttanut matkustamon lattian pyöräkoteloiden päältä puhki, jolloin matkustamon sisustusta putosi pyöräkoteloihin. Ensimmäiset uhrit putosivat ulos palon poltettua heidän istuinvyönsä poikki. Laskutelineiden laskemisesta seurannut kova ilmavirta hajotti matkustamon rakenteita lisää, jolloin koneesta alkoi putoilla lisää ruumiita ja jopa penkkirivejä. Rungon kärsimistä vaurioista huolimatta kone oli ilmeisesti hallittavissa lähes maahansyöksyyn asti.


title: Nigeria Airwaysin lento 2120

text: Kahdeksan minuuttia liikkeelle lähtemisen jälkeen kapteeni ilmoitti hätätilasta kolmatta kertaa ja kertoi koneen olevan tulessa. Lähestymisen aikana suoritetun laskutelineiden laskun aikana kone kärsi pahoista rakenteiden vaurioista, jolloin tuli levisi koko koneeseen, vieden hallinnan ja tuhoten rakenteet täysin. Kone syöksyi maahan 2 875 metriä ennen kiitotien 34C alkua kello 8:38. Silminnäkijän mukaan kone syöksyi äkillisesti maahan noin 70 asteen syöksyssä ja räjähti. Iskujälkien ja romun jakautuman perusteella kone osui maahan nokka alhaalla ja oikealle kallistuneena hajottuaan ensin hetkeä aiemmin kappaleiksi ilmassa. Kaikki 247 matkustajaa ja 14 miehistön jäsentä kuolivat onnettomuudessa.